
► Pevçûna navbera PKK’ê û PDK-Î’yê de ku bi kuştina 
Pêşmergeyekî û bi brîndarbûna sê Pêşmergeyên PDK-Î’yê 
encam da, di nav raya giştî ya kurd bû sedemê xemgînî û 
endîşeyan. Serokê Herema Kurdistanê Barzanî di derbarê 
bûyerê got “şerê birakujî heram e. Nabe ku xwîna kurd bi 
destê kurdekî din birije.” 


► Parlamena Kurdistanê ku di derbarê pevçûna aliyan de tafilê 
daxuyaniyekêbelavkir, PKK’êû PDK’îyêbitûndîhişyarkir. 
Parlamenê xwest ku hêzên Kurdistanê ji bo kêşeyên navbera 
xwe dest navêjin çekan û hewl bidin ku ew pirsgirêkên 
navbera xwe bi rêya diyalogê çareser bikin. Aliyan di civîna bi 
navbenkariya Hikûmeta Kurdistanê de lihev kirin. rQ2 - 3 


Balakian: 

Amed heca çîrokên 
dapîra min e r!4 


Halifeoglu: 

Divê UNESCO berê 
xweAmedê r13 


Merc li gorî 
serxwebûn ne 

r04 



Li Amedê kesevekî bê cemaet 


Dêra Dayika Meryem a Amedê ku 
yek ji grîngtirîn dêrên herî kev- 
nar ên dinyayê ye û ji bo alema 
Suryanî pir watedar e, niha ji bê 
cemaetiyê gazinan dike û gazinên 
wan ne gazinên vala ne, lewre xe- 
terî heye ku piştî keşeyê niha Yu- 
suf Akbulut, dêr bê keşe bimîne. 
Akbûlûtê ku nêzîkî 13 salan e 
keşeyê vê dêrê ye ji ber bêcemae- 
tiyê û ji ber ku dewlet alîkariya 
wan nake gazinan dike û dipirse: 
“Gelo bêcemaetiya dêreke 1800 
salî ku tenê bi keşeyekî hewl dide 
li ser piyan bimîne ne xerabmalî 

ye?”R08-9 


Li Helebê dorpêç li 
Girêspî pêşveçûn! 

Hêzên kurd ên ku heftiyên 
dawîn de gihîştin Çiyayê 
Evdilezîz û herêm ji destê 
DAÎŞ’ê paqij kirin, bo rizgarki- 
rina Girê Spî yê di navbera 
Kobanê û Cizîrê de, dest bi 
operasyonekê berfireh kirin. Li 
aliyê din rekberiya ku beriya 
demekê di navbera hêzên YPG'î 
û komên din ên radîkal de li 
Helebê pêk hatibû, dîsa rû da. 
12 rêxistin li hemberî YPG’ê 
bûn yek û hat ragihandin ku 
taxên kurdan ên li Helebê 
hatine dorpêçkirin. rQ5 

" Divê brakuj bên da rizandin" 


Mustafa Turan 

R agêşiya ku di navbera PKK’ê û 
PDK-Î’yê ku li ser sînorê îranê li 
herema Kelaşînê rû da bi kuştina 
Pêşmergeyekî û bi brîndarbûna sê 
Pêşmergeyên PDK-Î’yê encam da, di nav 
raya giştî ya kurd bû sedemê xemgînî û 
endîşeyan. Serokê Herema Kurdistanê 
Mesûd Barzanî di derbarê bûyerê got “şerê 
birakujî heram e. Nabe ku xwîna kurd bi 
destê kurdekî din birije.” 

Hiqûqzanên kurd destnîşan dikin da ku 
ji bo pêşîgirtina bûyerên wiha de, tawanbar 
bên darezandin û rê li pevçûnên wiha bê 
girtin. 

Parlamena Kurdistanê ku di derbarê 
pevçûna aliyan de tafilê daxuyaniyekê 
belav kir, PKK’ê û PDK’î’yê bi tûndî hişyar 
kir. Parlamenê xwest ku hêzên Kurdistanê 
ji bo kêşeyên navbera xwe dest navêjin 
çekan û hewl bidin ku ew pirsgirêkên 
navbera xwe bi rêya diyalogê çareser bikin. 
Ji bo çareseriya pirsgirêkê di bin çavderiya 
Hikûmeta Kurdistanê de herdû alî li hev 
civiyan û biryar dan ku pirsgirêkên xwe bi 
rêyên aştiyane çareser bikin. 

Êrişa ku ji aliyê PKK’ê ve hat kirin ji aliyê 
Serokê Herêma Kurdistanê, Parlamena 
Kurdistanê û hemû partî, rêxistin û civakên 
sîvîl yên her çar perçeyên Kurdistanê ve 
hate şermezarkirin û ji aliyan hat xwes- 
tin ku careke din bûyerên birakujiyê ku 
ziyaneke mezin didin pêşveçûn û destkefti- 
yên kurdan, hesta biratî û netewetiyê qels 
dike û geşedanên di derbarê nêzîkbûna 
hêzên kurdan lawaz dike pêk neyên. 

Wek tê zanîn hefteya borî li Herêma 
Kelaşînê di navbera hêzen PKK û PDK-Î 
de bi hincetên ku heta niha piştperdeya 
wê ne zelal e pêvçûn derket û di encam 
de Pêşmergeyekî jiyana xwe jidestda û sê 
Pêşmerge birîndar bûn. Piştî encamê ji 
nişkeve tirsa ‘birakujî’yê ku di dîroka Kurd- 
istanê de birînên pir mezin vekirine belav 
bû û bi heman lezê ji çar aliyên Kurdistanê 
jî bertek hatin nîşandan. Hemû partî, sazî 
û kesayetiyên naskirî bi daxuyanî û çala- 
kiyan bûyer şermezar kirin û xwestin ku 
pirsgirêkên navxweyî bi rêya danûstend- 
inê bên çareserkirin. Serokê Rêveberiya 
Herêma Kurdistanê (RHK) Mesûd Barzanî 
piştî bûyerê di malpera fermî ya Serokatiya 
Herêmê de êriş bi tûndî şermezar kir û 
ji her dû aliyan daxwaz kir ku tavilê vê 
nakokiyê çareser bikin da ku kûrtir nebe. 
Barzanî xwest ku her dû alî jî ji bo çare- 
seriyekê pêk bînin dest bi hevdîtinan bikin. 
Barzanî hişyarî da aliyan û got wê nehêlin 
li ser xaka Kurdistanê brakujî pêk were. 

Herwiha piştî bûyerê pirsa ku wê ew 
êriş bi rê û rêbazên çawa û bi kîjan hiqûqê 
bê zelalkirin jî rû da. Wek tê zanîn li gor 
qanûnên navdewletî dema ku li cihekî 
leşkerî ku dewletekê destûr dabe hêzeke 
çekdar sûcek rû bide ew mesele bi qanûnên 


leşkerî yên wê hêzê tê şapandin û dari- 
zandin. Lê belê dema ku endamên wê 
hêzê li derveyî qada leşkerî tevlî tawanekî 
bibin hingê li gor yasayên wê dewletê tên 
darezandin. 

Ji ber ku peymaneke zelal û fermî di 
navbera PKK û Hikûmeta Herema Kurdis- 
tanê de nîn e, nayê zanîn ku tawanbarêb vê 
bûyerê wê çawa bên darezandin û lêpirsîna 
derbarê bûyerê çawa bê kirin. Hiqûqzan û 
siyasiyên çar parçeyan li ser mijarê nirx û 
daxwazên xwe ji BasNûçe’yê re re raweki- 
rin. 

Angaştên aliyan 

Weke tê zanîn Di 24 ’ê Hezîranê de li 
herêma Kelaşînê û Xinêrê di navbera 
yekîneyeke PDK-Î’yê û hêzên PKK’ê de na- 
kokiyekê rû dabû û ev nakokî bûbû sedem 
ku di navbera aliyan de pevçûn rû bide. Di 
pevçûnê de Pêşmergeyekî PDK-Î’yê jiyana 
xwe ji dest da sê jê birîndar bû û dû Gerîl- 
layên PKK’ê jî ji alî yekîneya PDK-Î’yê ve 
hatibûn destgîrkirin. Piştî vê rûdanê her dû 
aliyan daxuyaniyên rikberî hev dan û hevû- 
din tawanbar kirin. PDK-Î’yê daxuyand ku 
yekîneya wan ku dixwaze bi ser Kelaşînê 
ve derbasê Rojhilatê Kurdistanê bibe û li 
nêzîkê sînor baregehekê ava bikin, lê belê 
PKK pê razî nebûye û di 21 ’ê Hezîranê de 
astengî ji wan re derxistiye û xwestiye ku ji 
qada navborî derkevin. Piştî ku PDK-Î’yê 
vê daxwaza PKK’ê redkiriye êrîş hatiye ser 
wan û Pêşmergeyekî wan jiyana xwe ji dest 
daye û sê jî birîndar bûne. Li hember vê 
daxuyaniyê PKK’ê jî ragihand ku wan rê 
daye ku PDK-Î hêzên xwe bi ser wê qadê ve 
arasteyî Rojhilatê Kurdistanê bike, lê belê 
ji ber ku wan li heremê baregeh danîne û 
li ser qaçaxçî û gundiyên herêmê zextan 
kirine û bûne cihê nerazîbûna şêniyên 
herêmê wan ji PDK-Î’yê re ragihandiye ku 
ew ê destûr nedin ku hêzên we li vê qadê 
xebat û çalakiyan pêk bînin. 

Di vê navberê de piştî rûdanê artêşa îranê 
hêzên xwe li ser sînor komkir û Kelaşînê da 
ber topan. 

Parlamena Kurdistanê ket navbera 
aliyan 

Li dû bûyerê, Parlamena Kurdistanê 
tafilê daxuyaniyekê belav kir û ji ber ku 
êrîşê hev kirine PKK’ê û PDK’î’yê bi tûndî 
hişyar kir. Di daxuyaniyê de hate xwestin 
ku hêzên Kurdistanê ji bo kêşeyên navbera 
xwe dest nehavêjin çekan û hewl bidin ku 
van kêşeyan bi diyalogê çareser bikin. Di 
daxuyaniyê de ev hişyarî hate kirin: “Di vê 
dema ku gelê kurd bi teroreke xeternak re 
rûber bûye û tekoşîneke hevbeş dimeşîne 
û li herêmê guherînên mezin ên ku dikarin 
siberoja Rojhilata Navîn diyar bikin pêk 
tên de, pevçûna çekdarî ya hêzên heman 
gelî, tawanekî neteweyî ye.” Di daxuyaniyê 
de hat gotin ku Serokê Parlamenê bi ser- 
okên partiyên ku di parlamenê de komên 



wan hene hevdîtinan pêk anîye û ji bo kêşe 
tafilê bê çareserkirin ew ê berpirsên her 
dû aliyan vexwînin Parlamena Kurdis- 
tanê da ku bi rêya diyalogê kêşeya di nav 
xwe de çareser bikin. Piştî van geşedanan 
lijneyeke parlamenterên partiyên siyasî ya 
Parlamena Kurdistanê bi berpirsên her dû 
aliyan re hevdîtinan pêk anîn. Pişti lijneya 
Parlamena Kurdistanê, lijneyeke Başûrî ku 
ji parlamentên PDK’ê û YNK’ê pêk dihatin 
jî bi berpirsên her dû aliyan re hevdîti- 
nan pêk anîn. Di encama van hevdîtinan 
de PDK-Î’yê dû gerîllayên PKK’ê ku di 
pevçûnê de destgîr kiribû berda û PKK’ê jî 
meytê Pêşmergeyê PDK-Î’yê Qadir Kerîmî 
yê ku di pevçûnê de jiyana xwe ji dest dabû 
û Pêşmergeyên birîndar radestî PDK- 
î’yiyan kir. 

Barzanî: Birakujî xwekujî ye 

Serokê RHK Mesûd Barzanî di peyama 
xwe ya ji bo vê bûyera ku di navbera PKK’ê 
û PDK-Î’yê de rû daye de şerê biraku- 
jiyê wek xwekujiyê bi wesf kir got: “Şerê 
xwekujî tenê ziyanê li aliyekî kurd nake, li 
hemû kurdan dike û tu kes bi birakujiyê 
serkeftî nabe. Ne di asta partiyan û ne jî di 
asta neteweyî de berjewendiya kurdan di 
xwekujiyê de tuneye.” Barzanî di peyama 
xwe de da zanîn ku wî berêjî gellek caran 
xetera xwekujiyê destnîşan kiriye û vî şerî 
heram kirî ye û got: “Ez niha jî dûbare 
dikim ku şerê birakujî heram e. Nabe ku 
xwîna kurd bi destê kurdekî din birije.” 

Serokê RHK’ê Barzanî, di derbarê çare- 
seriya vê bûyera ku rû daye de jî hişyariya 
berpirsyariya niştimanî li her dû aliyan kir 
û got: “Her cûre şer û pevçûnên di navbera 
aliyên kurd de, ziyanê li pêgeh û dengê gelê 
Kurdistanê dike û bextewarî û hêviya gel 
têk dibe” Barzanî her wiha hişyariyeke din 
jî kir û da zanîn ku ew ê rê nedin ku qada 



Kurdistanê bibe qada tesfiyeya hesabên si- 
yasî yên aliyan ku li dij hev pêk bînin. Bar- 
zanî her wiha bang li Hikûmeta Herêma 
Kurdistanê jî kir ku rewşê baş bişopîne û 
ji bo rê li pêşiya aloziyan bigire bikeve nav 
hewldanan. 

Serokê Herêma Kurdistanê Mesûd Bar- 
zanî her wiha ji her dû partiyan re name 
şandin û di nameyên xwe de bang li wan 
kir ku vê kêşeyê bi diyalogê çareser bikin. 


KCK û PDK-Î li hev civiyan 

Piştî bûyerê rû da û ji çar per 
istanê çalakî, xwepêşandan û daxuyamyen 
nerazîbûn û şermezarkirina pevçûna bira- 
kujiyê, bi hewldanên berpirsên Rêveberiya 
Herêma Kurdistanê, berpirsên PKK’ê û 
PDK-Î’yê li Hewlêrê li hev kom bûn. Di vê 
kombûna ku Wezîrê Navxweyî yê Herêma 
Kurdistanê Kerîm Sîncarî xwedîmalîtî 
kir de aliyan li ser çareserkirina bi rêbaza 
diyalogê li hev kirin. Piştî vê kombûna ku 
ji alî PDK-Î’yê Sekreterê Giştî Hesen Şerîfî 
û Endamê Polîtburoyê Mihemmed Nezîf û 
ji aliyê PKK’ê jî Endamê Lijneya Têkiliyên 
Derve yê KCK’ê Demhat Egîd beşdar bûn 
de Wezîrê Navxweyî Sîncarî daxuyand 
ku kombûn bi şeweyeke pozîtîf bi rê ve 
çûye, her dû aliyan jî hewl daye ku kêşe 
bi diyalogê bê çareserkirin û ragihand ku 
wê di rojên pêş de her dû alî careke dinê 
bêne cem hev. Her wiha Endamê Kongreya 
Neteweyî ya Kurdistanê Mihemed Emîn 
Pêncwînî jî yek ji beşdarvanê vê civînê bû. 
Weke tê zanîn Wezîrê Navxweyî Kerîm 
Sîncarî beriya vê kombûnê li Koysancaxa 
Silêmaniyê, bi berpirsên PDK-Î’yê re û 
paşê jî li Qendîlê, bi rayedarên KCK’ê re ji 
bo dest bi hewldanên diyalogê bikin hevdî- 
tinan pêk hanîbû. 

M. Salih Qadirî: Hêzên me li 

Kelaşînê ne 

Di derbarê bûyerê de Endamê Lijneya 
Navendî yê PDK-Î’yê Mihemed Salih 
Qadirî ji rojnameya me re ragihand ku piştî 
bûyerê her dû aliyan jî ji bo çareserkirina 
bi diyalogê helwestên erênî nişan dane û 
ev yek tiştê herî pozîtîf e. Qadirî da zanîn 
ku di navbera aliyan de civîn pêk hatine, 
lê belê meseleyên wiha tenê bi yek an jî 
dû civînan çareser nabin û di van civînên 
hevbeş de biryar hatiye stendin ku hevdîtin 
dom bikin. Qadirî ragihand ku hêzên wan 
niha li Kelaşînê bi cihkirî ne di demên 
nêzîk de wê civînên din jî pêk bên û di 
encama van civînan de çi biryar bê stendin 
wê hêzên wan jî li gor biryarên hevpar 
tevbigerin. Qadirî her wiha da zanîn ku 
pasdarên rejima îranê li nêzîkî sînor hatine 
komkirin û ger ku ev kêşe tafilê neyê 
çareserkirin, wê egera xeterên mezin peyda 
bibe. Qadirî, diyar kir ku tekoşîna wan li dij 
rejîma îranê ye û tu kêşeyeke wan bi PKK’ê 
re tune ye û ew ne hêzeke ku destwerdana 
Tirkiye yan jî dewleteke din destwerdana 
ê bikin û hewl bidin ku bi ser me ve 
PKK’ê tengezar bikin. 


"Evbûyer ne ji destwerdanê ji çanda 
me peyda bûye“ 

Di daxuyaniyên aliyan ên pêşîn ên piştî 
bûyerê rû da de, aliyan bi zimanekî tûnd 
hev rexne kirin û hev û din bi hevkarîkirina 
dewletên dagirker ên Kurdistanê tawanbar 
kirin. PDK-Î’yê, di hin daxuyaniyên xwe de 
angaşt ku hêzên Îranî dest bi tevgerê kirine 
û egera wê yekê heye ku di navbera PKK’ê 
û Pasdarên Îranî de têkilî hebe. Li hember 
van daxuyaniyan PKK’ê jî di daxuyaniyên 
xwe de angaşt ku ev bûyer ji bo saboteki- 
rina geşedanên erênî yên hilbjartinên li 
Bakurê Kurdisatnê hatine pêkanîn. Di 
derbarê van daxuyaniyên piştî bûyerê yên 
tûj de Rêvebirê PDK-Î’yê Azad Mistewfî ji 
BasNûçe’yê re ragihand ku ev bûyer ne bi 
destwerdana hêzên derveyê kurdan ji çan- 
da kurdan a navxweyî ku hevûdin hezm- 
nakin pêk hatiye. Mistewfî got: “Ez bawer 
nakim ku di pêkhatina vê bûyerê de destê 
dereke din hebe. Ev bûyer ji çanda hin rêx- 
istinên kurdan ku nikarin hebûna birayê 
xwe qebûl bikin pêk tê.” Mistewfî, rexne 
li PKK’ê kir û dom kir: “PKK, li Şengalê, 
Kerkûkê di bereyên şer ên li dij DAIŞ’e de 
bi Pêşmerge re têdikoşe û herdem qala 
yekîtiya neteweyî dike. Baş e lê gelo çima 
nahêle ku hêzên din ên Kurdistanî têkevin 
qadên ku ew têdene?” 

Hiqûqnas amaje bi yasayên navxweyî 
dikin 

Li ser vê bûyerê gellek tişt hatin gotin û 
nivîsîn, lê belê di derbarê aliyê hiqûqî de ev 
bûyer nehatiye nîqaşkirin. Li gor pisporan 
divê ev valahiya aliyê yasayî bên nirxandin 
û di çarçoveya vê yekê de bûyerên wiha bên 
lêpirsîn û berpirs bên darezandin. Bi vê 


mebestê me nêrînên hiqûqnas û pisporên 
hiqûqa navnetewî yên ji perçeyên Kurdis- 
tanê wergirt. 

Nuşîrevan Elçî: Hiqûka navnetewî 
têr nake 

Serokê Baroya Şernexê Nuşîrevan Elçî da 
zanîn ku ji ber kurdan ji şerên birakujiyê 
pir ziyanê dîtine ew vê pevçûnê û encamên 
wê napejirînin û ji bo çareserkirina vê bûy- 
erê û ji bo di siberojê de bûyerên wiha pêk 
neyên, pêwîstiya lihevhatineke demdirêj 
destnîşan kir. Elçî dom kir: “Her çiqas em 
rewşa civakî û hiqûqî ya wê herêmê niza- 
nibin jî, wek kurd em hevkuştina kurdan 
napejirînin. Di dîrokê de kurdan, ji her tiştî 
zêdetir ji şerê birakujiyê azar kêşane. A rast 
ew e ku nakokî û pirsgirêkên xwe, di nava 
xwe de çareser bikin. Di rewşên awarte 
yên şer de mixabin hiqûq tê piştguhkirin. 
Xaka Kurdistanê mezin e û têra herkesî 
dike. Divê hesta biratiyê serdest bibe, ne ya 
pevçûnê. Ji ber rewşa awarte ya kurdan ku 
hiqûqeke wan a bi sazûmanên navnetewî 
re pêkan nebûye, divê ew bixwe hiqûqeke 
navxweyî pêk bînin û bi şêweyeke aştiyane 
pirsgirêkên xwe çareser bikin. Ez di vê 
baweriyê de me ku ji hemû pêkhateyên 
Kurdistanî re wisa bixêrtir e.” Nuşîrevan 
Elçî diyar kir ku ev pirsgirêk dikare bi 
peymannameyên navnetewî jî bê çareserki- 
rin. Heke biryar dadwer bibe, hemû kurd 
dikarin pê razî bibin. 

Letîf Mistefa: Çareserî bi peymaneke 
navxweyî dibe 

Ji Silêmaniyê ji Tevgera Goran Pisporê 
Hiqûqa Navnetewî, Hikûknas Letîf Mistefa 
jî di derbarê mijarê de ji BasNûçeyê re 
ragihand ku ev bûyer wek formel Tirkiye, 
Iraq û îranê şanî dide, lê belê ji ber ku ev 
her dû hêzên rûdan di navbera wan de 
derketiye hem li îranê, hem li Iraqê û hem 
jî li Tirkiyeyê wek rêxistinên deryasayî ne, 
çareserkirina wan a navnetewî jî ne pêkan 
e. Mistefa got: “Her çiqas Iraq ji ber şerê 
li dij DAIŞ’ê lawaz be jî, ji ber ku di qada 



navnetewî de, li ser vê erdnîgariyê xwedî 
gotin e, ev rêxistinên kurd nikarin sûd ji 
yasayên navnetewî yên di derbarê bûyerên 
wiha de îstîfade bikin.” Latîf, pêwîstiya 
hiqûqeke navxweyî ya kurd destnîşan kir 
û got: “Eger kurd di nav xwe de hiqûqeke 
hevpar û pêbawer çênekin, mixabin wê her 
xeteriya bûyerên wiha li pêş me bin.” 

Nesih Heme Huseyn: Hemû kurd li 
dijî birakujiyê ne 

Parêzerê Rawêjî Nesih Heme Huseyn 
jî di derbarê bûyerê de da zanîn ku wek 
zemînekî yasayî, ew qada ku bûyer lê 
qewimiye, xaka Herêma Kurdistanê ye 
û ji ber vê yekê mafê Hikûmeta Herêma 
Kurdistanê heye ku vê bûyerê lêpirsîne da 
ku encemê adîlane derkeve holê. Heme 
Huseyn, di vê bûyerê û bûyerên bi vî 
rengî de rola grîng a Parlamena Kurdis- 
tanê destnîşan kir û ji ber ku ew ê hukmê 
wê neteweyîtir be biryarên wê grîngtir 
nirxand. Nesih Heme Huseyn da zanîn 
ku ji dabeşkirina Kurdistanê bi şûnve 
kurd, her di rewşa xweparastinê de bûne 
û êrîşî derekê nekirine, ji ber ku di hiqûqa 
navnetewî de tu fermiyeteke wan tune 
bûye her rastî binpêkirinan hatine û dom 
kir: “Lê belê herçiqas beşek ji Iraqê be jî 
Herêma Kurdistanê di qada navnetewî de 
xwedî fermiyeteke grîng e, parlanemen û 
dezgehên wê yên fermî hene û amadeka- 
riyên dewletbûnê heye. Ji ber vê yekê divê 

hemû hêz û aliyên perçeyên din jî ji vê ava- 
hiya fermî ya Başûrê Kurdistanê re rêzdar 
bin û rê vekin ku parlamena Kurdistanê 
di çareserkirina pirsgirêkên navbera wan 
de rola xwe bilîze.” Di derbarê rûdana ku 
di navbera PKK û PDK-Î’yê de qewimiye 
de ji Heme Huseyn da zanîn ku di hiqûqa 
navnetewî de fermiyeta van her dû hêzan 
tune ye û got: “Lê belê ev nayê wê wateyê 
ku tu mafê rêxistinên wiha tune ye. Lewre 
pirsgirêka kurdan a neteweyî heye ku 
hatine perçekirin. Ji ber vê yekê di navbera 
kurdan de her çiqas hiqûqeke nivîskî tune 
be jî hiqûqeke urfî heye û ev hiqûqa urfî 
jî birakujiyê tawanbar dike. Erê rast e 
bûyerek nebaş qewimî ye, lê divê ev bûyer 
sûdek li têkiliyên nav kurdan bike da ku 
careke dinê rûdanên wiha nexweş pêk 
neyên.” 

Tahir Elçî: Tenê kurd dikarin çare- 
ser bikin 

Serokê Baroya Amedê Parêzer Tahir Elçî 
jî li ser mijara birakujiyê û bûyera dawî 
pêwîstiya hiqûqa biratiya kurdan destnîşan 
kir û xwest ku hemû aliyên kurd, xwe ji 
hewl û bizavên ku dikarin xeteriya bira- 
kujiyê peyda bikin dûr bikin. Elçî got: “Kî 
dibe bila bibe, ger ku bi hewl û bizavên xwe 
rê li ber bûyerên wiha veke, ew ê di wu- 
jdanê kurdan mehkûm bibe. Hiqûqa exlaqî 
û civakî ya kurdan vê yekê ferz dike.” Elçî 
da zanîn ku ew di derbarê detayên bûyerê 
de baş ne agahdar e û dom kir: “Lê belê 
çi dibe bila bibe, kîjan alî dibe bila bibe, 
nabe ku tu kurd gule berî kurdekî din bide. 
Gelê kurd û civaka kurd vê yekê qet qebûl 
nake” Di derbarê aliyê bûyerê yê hiqûqî de 
jî Elçî pirsgirêkê wiha rave kir: “Ger ku ew 
herêm, herêmeke ku ji alî hêzeke kurd ve 
tê kontrolkirin be, ango herêma ku di bin 
desthilatiya Herêma Kurdistanê be, ya du- 
rust ew e ku ev meqam lêpirsîna vê bûyerê 
bike û bi şêweyeke dadwerî vê bûyerê çare- 
ser bike. Lê belê ger ku li herêmeke din be, 
çareseriya wê ya hiqûqî wiha dibe; Kesên 
ji dezgeh û aliyên cuda yên kurdan dikarin 
li hev bicivin, sedemê vê bûyerê destnîşan 
bikin û pêwîstiyên çareserkirina vê bûyerê 
bi cih bînin. Pirsgirêkên di navbera kurdan 
de tenê bi vî awayî dikare çareser bibe.” 

L i Başûrê Kurdistanê, li gel ku 
mijara sereke ya rojevê, bûyera 
ku di navbera PKK’ê û PDK’î’yê û 
hewldanên bi diyalogê çareserkirina vê 
pirsgirêkê be jî, bandora Gera Serokê Rêve- 
beriya Herêma Kurdistanê(RHK) Mesûd 
Barzanî ya Amerîka û Ewropayê û serdana 
rayedarên Rûsyayê ya Hewlêrê jî dom dike. 
Hewldanên di derbarê piştgirîdayîna serx- 
webûnê piştî van geşedanan berztir bûn. 
Nûnerên tirkmenên Kerkûkê jî daxwaza ku 
Kerkûk bi RHK ve bê girêdan ragihandin. 

Ji alî din ve di medyaya rojhilatî de jî 
bê navber nûçeyên taybet ên di derbarê 
serxwebûna Kurdistanê de têne weşandin. 
Di van nûçeyên nirxandinî de tê gotin ku 
êdî gellek dewlet di derbarê Serxwebûna 
Kurdistanê de xweşbîn in û di vê rewşa 
niha de êdî yekgirtîbûna Iraqê ne pêkan e. 
Her wiha tê gotin ku piştî DAIŞ pêşî Mûsil 
û dûre jî bajarên wek Ramadî, Ambar, 
Tîkrît û yên din ku bi piranî erebên sunne 
lê dijîn dagir kir vê rewşa niha destpê kirî 
ye û daxwaza serxwebûnê ya kurdan jî li 
vê rewşa nû ya ku Rojhilata Navîn tê de ye 
digoncive. 

Ji bo serxwebûnê merc goncavtir in 

Ajansa Nûçeyan a Deutsche Welle di 
nûçeya xwe ya nirwandinî ya ku bi hinceta 
daxuyaniya Serokê RHK Mesûd Barzanî 
ya piştî serdana xwe ya Amerîka û Ewropa 
gotibû; ‘Êdî gellek welat piştgirî didine 
serxwebûna Kurdistanê’ amade kirî ye de 
destnîşan dike ku mercên niha ji ragihan- 
dina serxwebûnê ya kurdan re pir goncav e 
û êdî Tirkiye jî hin nîşaneyên ku ew ê li dijî 
daxwaza kurdan dernekebe dide. 

Di vê nûçeya ku gotina Serokkomarê 
Tirk R. Tayip Erdogan a ku di derbarê 
serxwebûna Kurdistanê de gotibû, ‘Ew 


meseleya navxweyî ya Iraqê ye. Tirkiyeyê 
girê nade’ tê destnîşankirin de, ev gotina 
Erdogan wek ji holê rabûna astenga herî 
mezin a daxwaza kurdan tê şîrovekirin. Di 
nûçeya ku nirxandina Hînkarê Zanîngeha 
Hamburgê Dr. Yaşar Aydm a ‘Dewleltbûna 
kurdan êdî Tirkiyeyê natirsîne’ hatiye 
wergirtin de Aydm her wiha dibêje: “Dewl- 
eteke serbixwe ya ku wê bibe cîranê Tir- 
kiyeyê ew ê sûdê li çareserkirina pirsgirêka 
kurd a li Tirkiyeyê jî bike” Di vê nûçeyê de 
her wiha tê gotin ku helwesta Barzanî ya di 
hevdîtinên bi rayedarên Amerîkî de, bir- 
yardariya kurdan a di derbarê serxwebûnê 
de nîşan dide. 

Ji alî din ve raya giştî ya kurd jî banga 
Barzanî ya ‘Ger hûn li pişta min bin ez 
dikarim aniha serxwebûnê ragihînim’ a 
ku piştî serdana Amerîka, Ewropa û hin 
dewletên herêmê kiribû, wek kurdan ji 
serxwebûnê re amadekirin û ji holê raki- 
rina egera nakokiyên navxweyî yên kurdan 
dinirxîne. Di raya giştî ya kurd de ev banga 
Barzanî her wiha wek ku dewletên rojhilatî, 
piştî pengava ku DAIŞ’ê li Sûriye û Iraqê da 
destpêkirin êdî bi xweşbînî nêzîkî daxwaza 
kurdan dibin tê nirxandin. Di van nirxan- 
dinan de tê ziman ku piştî welatên ereb, 
niha Tirkiye jî helwesta xwe guhertiye lê 
belê îran hê jî li dij vê yekê asteng e. 

Destûra nû mafê tirkmenan jî di- 
parêze 

Nûnerên Tirkmenan ên Meclîsa Bajar 
a Kerkûk’a ku her çiqas ji alî Bexdayê ve 
wek herêma bi nakok bê dîtin jî di pratîkê 
de girêdayî Herêma Kurdistanê ye, di 
hevdîtina xwe ya bi Serokê Parlamena 
Kurdistanê Yûsif Mihemmed de diyar 
kirin ku kurd û turkmen dû gelên qedîm 
ên Kerkûkê ne û gellek nirxên hevpar ên 


her dû helan ên ku wan bi hev re girê didin 
hene. Serokê Parlamenê Mihemmed jî di 
hevdîtinê de got ku di destura nû ya Kurd- 
istanê ku niha amadekariyên nivîsandina 
wê têne kirin de wê mafê hemû pêkhateyên 
etnîkî û olî bê mîsogerkirin. Mihemmedî 
wiha dom kir: “Wê mafê xweserî yê hemû 
gelên herêmên bi nakok bê mîsogerkirin 
û em ê nehêlin ku ev herêm bi zorê di bin 
desthilatiya ku ew naxwazin de bimînin. 

Di destûra nû ya Kurdistanê de, wê mafê 
hemû gelên herêmên bi nakok ên ku wê 
bi Herêma Kurdistanê ve bêne girêdan bê 
mîsogerkirin” 

Piştî serdana Serokê Parlamena Kurdis- 
tanê nûnerên tirkmen serdana Serokwezîrê 
Herêma Kurdistanê Nêçîrvan Barzanî 
kirin. Di vê serdanê de Barzanî got ku tirk- 
men yek ji gelên Kerkûkê yên eslî ne û wê 
tu pêkhate bi serê xwe li Kerkûkê hukum- 
raniyê neke. Di daxuyaniya di derbarê vê 
serdanê ya ku di malpera fermî ya Hikûme- 
ta Herêma Kurdistanê de hate weşandin de 
Barzanî got: “Li gor me meseleya tirkme- 
nan tenê meseleya tirkmenên ku li Kerkûkê 
dijîn nîne. Tirkmen pêkhateyên eslî yên 
Kerkûk û hemû Herêma Kurdistanê ne” 

Di vê hevdîtina ku li gel nûnerên tirkme- 
nan ên Endamên Meclîsa Bajar a Kerkûkê, 
her wiha parlamentên tirkmen ên Parlame- 
na Kurdistanê jî beşdar bûn de Barzanî her 
wiha anî ziman ku ew tu carî neteweyekî bi 
ser neteweyeke din ve nabînin û ew ê mafê 
hemû neteweyan biparêzin. 

Li Kerkûkê nêçîra DAIŞ’iyan 

Li Iraqê berê şer ket bajarên ku piraniya 
gelheya wan ji erebên sunne pêk tê. DAIŞ’a 
ku nikare xwe nêzîkî kembera parastinê ya 
Pêşmerge bibe, endamên xwe bi cilên sivîl 
dişîne nav bajaran da ku êrîşên bombeyî 


pêk bînin. Lê belê ev rêbaz jî pêk nayê û bi 
bergiriyên îstixbaratî ev DAIŞ’î têne girtin. 
Hate ragihandin ku li Kerkûk û navçeyên 
wê, piştî lêkolîn û şopandinên îstixbaratî 
yên serkeftî, operasyona DAIŞ’iyan hate 
destpêkirin û di encama vê operasyonê 
de 5 DAIŞ’iyên ku amadekariya çalakiyên 
bombeyî dikin hatin girtin. Di derbarê 
operasyonê de Berpirsê Polês ê Asayîşa 
Kerkûkê Serhed Qadir ragihand ku di 
encama lêkolînên îstixbaratî de hêzên 
polês ên wan operasyonekê pêk hanîne 
û 5 DAIŞ’iyên ku amadekariyên êrîşên 
bombeyî dikin hatine destgîrkirin. Qadir 
da zanîn ku ev DAIŞ’iyên ku hatine dest- 
gîrkirin piştî lêpirsînan li xwe mikûr hatine 
ku ew beşdarî gellek êrîşên li dij hêzên 
Pêşmerge bûne. 

Ji alî din ve DAIŞ’a ku rê nabîne ku êrîşî 
eniyên Pêşmerge bike û hêza xwe arasteyî 
bajarên wek Nînova, Selehedîn û Ambarê 
dike, li van herêman jî derbên mezin dix- 
we. Li van herêman di encama operasyona 
Artêşa Iraqê ku bi êrîşên hewayî yên frok- 
eyên hêzên hevpeyman ve têne piştgirîkirin 
de bi sedan endamên DAIŞ’ê hatine kuştin. 
Di daxuyaniya Wezareta Bergiriyê ya Iraqê 
ya di derbarê van operasyonan de tê gotin 
ku di vê operasyona ku frokeyên hêzên 
hevpeyman jî beşdar bûne de baregeh û 
depoyên cebilxaneyê yên DAIŞ’ê yên van 
herêman hatine lêdan û di encamê de 103 
endamên DAIŞ’ê hatine kuştin û gellek 
depoyên cebilxaneyê hatine teqandin. Di 
daxuyaniya Wezareta Bergiriyê de her wiha 
tê gotin ku li herêma Elayîn ya parêzgeha 
Selehedîn 23, li navçeya E 1 Kerme ya Bex- 
dayê 45, bi giştî 68 endamên DAIŞ’ê hatine 
kuştin. 

ROJAVA 05 


Li Helebê dorpêç li Girêspî pêşveçûn! 



Ahmet Özyeter 


garkirina Girêspî ku cihekî gelek stratejîk 
e, ev e ku korîdorek di navbera Cizîr û 
Kobaniyê bê vekirin. 


Ji rizgarbûna Girêspî re tenê Sûlûk 
maye 

Operasyona ku bi hevpariya hêzên 
YPG, Burqan EL-Firat û Artêşa Azad a 
Sûrî dest pê kiribû, di rojhilatê Kobanî û 
rojavayê Serêkanî de dest pê kir. Armanc 
ev e ku heke Girêspî bê bidestxistin, 
pêdiviyên Kobanê dê ji herêma Cizîrê 
were peydakirin. Hat ragihandin ku piştî 
Matrûkaya ku li sînora Girê Sipiyê gelek 
gundên derdorê jî hatine rizgarkirin û 
di pêvçûnan de bi sedan DAÎŞ’î hatine 
kuştin. Hat ragihandin ku hêzên hevpar 
ên ku ji aliyê Serêkaniyê ve pêş de diçin 
20 km dûrî Girê Sipiyê ne, hêzên YPGê ku 
jî ji aliyê Kobaniyê ve pêş de diçin jî 45 
km dûrî Girê Sipiyê ne. Hat ragihandin 
ku hêzên hevpar ên ku nêzîkî bajêr bûne, 
tirsekî mezin xistine dilê DAÎŞ’iyan û ji vê 
bonê DAÎŞ’iyan hendek kolandine û tepik 
û bombeyan bi cih kirine li derûdorên 
bajêr. Hat gotin ku balafirên hevpeymanê 
jî piştgirî ji operasyona ku bo Girê Sipiyê 
hat destpêkirin didin 


Rizgarkirina Girêsipî Pevgîhandina 
Kobanê û Çizîrê ye 

Rizgarkirina Girê Sipiyê tê vê wateya ku 
li herêmê rewşên polîtîk dê biguhere. Ji 
ber ku pêwendiyek di navbera kantonên 
Rojavayê de tune ambargoyeke giran tê 
jiyîn û mirovên ku di van kantonan de 
dijîn nikarin pêdiviyên xwe yên rojane 
peyda bikin tengasiyên aborî dikişînin. 
Îbrahîm Seydoyê Berpirsiyarê Têkliyên 
Derveyî yê Kantona Kobanî ragihand ku 
bi rizgarkirina Girê Sipiyê dê korîdorek 
di navbera kantonên Cizîr û Kobaniyê 
vekin, xilaskirina herêmê bo jiholêraki- 
rina benda di navbera Cizîr û Kobanî de 
pir girîng e û got: 


rojava û başûrên Kobanî ji aliyê DA’ÎŞê ve 
hatiye dorpêçkirin. Gelek kêmasiyên me 
hene, di serî de mazot. Em l3itreya ma- 
zotê li Kobanî, bi 500 lîreya bi pereya Sûrî 
dstînin. Lê li Cizîrê bi 30 lîreyê tê firotin. 
Ev cudahiyeke pir mezin e. Em bi piranî 
pêdiviyên xwe bi mazotê peyda dikin. Em 
hê nû ji şerî derketin û bi alikariyan dijîn. 
Vekirina vê korîdorê bo me wê pir baş 
bibe. Her wiha pêdiviyên wekî fêkî, zebze 
û ên din ji rêya tirkiyeyê ve tên peydaki- 
rin.” Kurdo, da zanîn ku derîye sînor ê 
Murşîdpinarê bo bazirganiyê girtî ye û 
tenê bo vegera sîvîlan vekiriye. Tenê ên ku 
vedigerin Kobanî tiştin bi xwe re tînin.” 
Kurdo wisa wisa domand: “Rizgarkirina 
Girê Sipiyê bo pevgirêdana kantonên Cizîr 
û Kobaniyê pir girîn g. Bi vî awayî Kobanê 
de rehet bibe. Di serî de mazot û pêdivi- 
yên din ji kantona Cizîrê wê were peydaki- 
rin. Her wiha ji hêla leşkerî û erdnîgariyê 
ve jî wê pir kêrî me bê.” 


Li gundên Kobanê pevçûn didomin 

Li Kobanê ya ku piştî rizgarkirina beriya 
sê mehan ku şeniyê wê jî lê vedigeriya jî 
xebatên avadanî û paqijiyê berdewam in. 
Hat zanîn ku qomisyonên bo avadaniyê 
hatibûn sazkirin bê navber dixebitin û 
li gor agahiyan 5 saziyên navnetewî jî li 
bajêr dest bi xebatan kirini. Li aliyê din 
li rojhilat û başûrê Kobanê jî pêvçûnan ji 
nû ve destpê kir û di navbera hêzên 
kurd û DAÎŞ’iyan de şerekî dijwar 
diqewime. Cîgirê Wezîrê Bergiriyê 
yê Kobanê Öcalan îso 

da zanîn 


pevçun 

çar- 

çoveya 


operasyona ku ji aliyê YPG’ê ve hatibû 
destpêbûn diqewimin û YPG li qadeke 
fireh bi pêş ketiye. îso ragihand ku piştî 
derxistina DAÎŞ’ê ya ji Kobanê pevçûn 
qet bi dawî nebûne lê roj bi roj şîddeta 
wê kêm dibe. Berdevkê YPG yê Kobanê 
Şoreş Hesen jî got ku DAÎŞ hin jî di nava 
wê hewldanê de ye ku cihên jê hatiye 
derxistin ji nûve bi destxe lê gelek gundên 
li rojhilat û başûrê bajêr hatine rizgarkirin 
û li hin deveran jî pêşketinên bê pevçûn 
derketine holê. 


Komên tundrew li Helebê êrîşî 
kurdan dikin 

Li aliyê din êrîşên ku beriya demekê 
ji aliyê komên tundirew ên li Helebê 
li hemberî kurdan hatibûn destpêbûn 
jî ji nûve rû didin. Demeke dirêj e ku 
ew komên li wir li hemberî hêzên kurd 
tifaqan pêk tînin û gefan li taxên kurdan 
dixwin. Herwiha bereya demekê li taxa 
Şêxmeqsûd ku kurd lê rûdinin bi henc- 
eta ku jineke mixalîf hatiye destgirkirin 
di nava YPG û hêzên tundirew de ragêşî 
derketibû lê biştî civînekê mesele hatibû 
çareserkirin. Lê piştî demekê komên ku di 
nav de El Nûsra û EL Kaide jî cîh digrin 
tifaqeke nû pêk anîn û dest bi êrîşa li ser 
taxên kurdan kirin. Piştî êrîşan pevçûnên 
ku destpêkirin didomin û hat zanîn ku 

heta niha gelek endamên 
E 1 Nûsra’yê hatine 
kuştin û hin endamên 
YPG jî birîndar bûne. 
Li gor agahiyan El 
Nûsra neçar maye ku 
paş ve bikişe lê komên 
din ên tundirew 
hînjî êrişan 
didomînin 
û taxên 
kurdanji 
derve ve 
hatine dor- 
pêçkirin. 


D i nav şerê ku li Rajava berdewamê 
de hêzên kurd ên ku, di nav 
van heftiyên dawîn de gihîştin 
Çiyayê Evdilezîz û herêmê ji destê DA’ÎŞ’ê 
paqij kirin, bo rizgarkirina Girê Spîyê di 
navbera Kobanê û Cizîrê de, dest bi ope- 
rasyonekê berfireh kirin. Di bidestxistina 
wê herêma ku li cihekî stratejîk û girîng e 
de armanc ev e ku korîdorekê vekin bo pe- 
vgirêdana du herêmên mezin ên kurdan. 
Di dema vê operasyona ku gav bi gav bi 
pêş ve diçe, bi sedan DAÎŞ’î hatin kuştin û 
kontrolkirina bi dehan gundan pêk hat. Lê 
belê, li aliyekî din ew rekberiya ku beriya 
demekê di navbera hêzên YPGyî û komên 
din ên radîkal de li Helebê pêk hatibû, 
dîsa rû da. 12 rêxistin li hemberî YPG’ê 
bûn yek û hat ragihandin ku taxên kurdan 
ên li Helebê hatine dorpêçkirin. 

Piştî şerê navxweyî ku li Sûri destpê 
kiribû, hêzên kurdan ku li herêmên xwe 
xweserîtiyê ragihandibûn û marûzî êrîşên 
curecur dimînin, paqijiya Rojavayê ji 
DA’ÎŞê didomînin. Hêzên kurdan ku piştî 
êrîşên DAÎŞ’ê li ser Kobanê, bi piştgiriya 
pêşmegeyan bajarên xwe rizgar kiribûn, 
hem timî marûzî êrîşên DA’ÎŞê dimînin 
hem jî têkoşînên xwe li Hesekê, Cezîrê, 
Serêkaniyê û kobaniya kavilbûyî di- 
domînin. Heftiya çûyî, Çiyayê Evdilezîz a 
ku cihê herî stratejîk a Hesekê ye ji destê 
DAÎŞ’iyan ketibû destê kurdan. Piştî 
bidestxistina vê çiyayê ku xwdiyê giringi- 
yeke sitratejîk e, rewşên leşkerî ên li Hes- 
ekeyê guherî û bi têkçûna DAÎŞ’ê bidawî 
bûbû. her wiha li Hesekê bi dehan gundên 
Asûrî ku di bin gefa DAÎ’Şê de bûn hatin 
rizgarkirin. Li Serêkaniyê û Cizîrê jî her 
roj bi rizgarkirina gund û herêmên nû di- 
dome. A dawî li gorî agahiyên bidestxistî, 
operasyona rizgarkirina Grê Spiyê dest 
pê kiriye ku Girêspî, herêmeke kurdan e, 
di navbera koantonê Cizîr û kobanê de 
dimîne, bi piranî Ereb tê de dijîn û di 
bin kontrola DAÎŞ’ê de ye. Me- 
besta ri>r7 - 

Westerno verên yê lcurdan: 


My Sweet Papper Land 


Nadire Gtintaş Aldatmaz 
Zelal Mevlûtoglu 


M a no hewte Korkmaz Aslanî 
de qisey kerd. Korkmaz Aslan 
kaybaz o, Almanya de ciwîyeno. 
Ey fîlmê Hiner Saleemî “My Sweet Pap- 
per Land” de sey serkaybazî kay kerd û 
temamê fîlmî de bi kirmanckî qisey kerd. 
Korkmaz Aslanî hem bi kayê xoyê rindekî 
hem kî bi kirmanckî qiseykerdîşê xo dîqatê 
ma ant. Na raya verêna ke yew serkaybaz 
temamê fîlmî de kirmanckî qisey keno. 

Ma waşt ke ey de hem fîlmî ser o hem kî 
kirmanckî ser o qisey bikerîme. 


Kirmanckî tena Tirkîya de 
yeno qeseykerdene. Rejîsor û 
senaryonuştoxê fîlmî kî başurê 
Kurdîstanî ra yê. No durum de 
replikê kirmanckî çitur nusîyayî? To 
nusyayîşê replîkan de ardim kerd? 

Se ke mi verênde ra kî va senaryoyê fîlmî 
îngîlîzkî bî labelê seba ke ez heqa nê karî de 
bêrî mi mîsayîbê xo ra, apê xo ra û waya xo 
ra ardim girewt. Seba qiseykerdene mi bi 
Mîsayîbê xo ra zaf reyî prova kerde. Wexto 
ke mi xelet qisey kerdêne, ey qiseyê mi 
kerdêne rast. Tabî ez xo bi xo kî zaf gurîya. 
Mi qet nêwaşt ke ez binê nê projeyî de 
bimanî. Ala mewzubahîs ke kirmanckî bî, 
mi dahîna qeyret kerd. 


ke no fîlm de bi ziwanê maya xo 
qisey kerd, to çi hîs kerd, ma hîsîy- 
atê to kî merax kenîme. 

Ya, kaykerdena serrolê xoyê verênî de 
qiseykerdena kirmanckî tabî ke zerrîya mi 
zîz kerde, ez zaf mutehesîs bîya. No ziwan 
ziwano ke mi domanênîya xo de verê cû 
heşna û verê cû qisey kerd o yo. Ma keyeyê^ 
xo de tim bi kirmanckî qisey kenîmi 
cûyan mi bi tirkî cewabê persan dayene 
çike qisekerdena mi zaf rind nêbîye labelê 
fehm kerdene de problem çin bî. Nê fîlmî 
seba kirmanckîyê mi kî rayade bîne kerde 
ra. Dîmenkeşîyan ra dima bi kirmanckî 
qiseykerdena mi aver şîye, naye ser o kî ez 
zaf şa bîya. Şima dinya de çend ziwanan 
zanenê wa bizanê, wa qisey bikerê, şima 
ke ziwanê xo, ziwanê maya xo nêzanenê, 
ziwanê dayîka xo nêzanenê demek şima 
banê xo bêbinge virajenê. Wexto ke şima 
ziwanê dayîka xo nêzanenê ê bînîyê ke 
şima dima musayê pêro hewa ra manenê 




Sînemaya kurdan de sifte no fîlm 
sey fîlmanê westernî ancîya. La ma 
ke tey nîyadîme, xora kulturê Kurd- 
îstanî bixo kî nêjdîyê Westernî yo. 
Nika hema hema pêro mintiqayanê 
Kurdîstanî de vera neheqîye muc- 
adele esto. Coka western şarê ma ra 
zaf dûrî nîyo. No durum ke ma ard 
verê çiman, to ra gore sînemaya kur- 
dan de meste-bîro ma tewrê “West- 
ernê Kurdîstanî” heşnenîme? 

Eke Kurdîstan azad bimano, serbest 
bimano xasekî û rindekîyê ke ma heta nika 
nêdîyê, nêzanê vejînê meydan. Rast a hem 
cografyaya Kurdîstanî hem kî hedîseyê ke 
Kurdîstan de benê şîyê re fîlmanê westernî. 
Fîlmanê westernî de kî hem ê ke binê 
zordestîye der ê, ê ke maruzê neheqîye 
benê estê û hem kî kesê ke wazenê înan 
bixelesnê estê. Şarê kurdan kî maruzê 
neheqîye bîyo. Nê şarî heta nika nuştoxê 
xo, sînemakarê xo û hunermendê xo, yanî 
heme qehremanê xo kî mîyanê xo ra vetê. 
Ma bi no fîlm westernê kurdan o verên ant 
la gerek peyên nêbo. 

Yeno vatene ke kurdî (kirmanc, 
kirdas, soran..) huner de tewr zêde 
sînema de aver ê. Rast a? Kurdan de 
sînema hende aver şîya? Ti sînemaya 
kurdan ser o çi fikrîyena, bitaybetî 
heqa sinemaya Tirkîya de û aver 
şîyayîşê fîlman û rejîsoranê kurdan 
ser o fikrê to çik o? 

Rast a. Sînemaya 
kurdan zaf aver 
şona. Yew şaro 
ke bi serran 
binê zordestîye 
de mendo, 


Birêz Arslan, ma nameyê to bitay- 
betî bi fîlmê “My Sweet Papper 
Land” (Hiner Saleem) heşna. La ma 
zanenîme ke to fîlmê Fatîh Akinî 
”The Cut” de kî kay kerd. Wendoxê 
mayê ke sînema ra eleqedarîyê to 
rind nas kenê ancî kî ti şîkîna seba 
wendoxanê mayê bînan tenê xo 
bidayê naskerdene? Ti kam î, kotî ra 
yî, ti çi wexto Almanya der î? Sînema 
rê eleqeyê to key dest pêkerd? 

Ez 23fyê aşma temmuze yê serra 1983 
de Dêrsim de ameya dinya. Serra 1994 de 
kî ma keyeyê xo bar kerd şînîme Almanya. 
Wexto ke ez Almanya de şîya mekteb mi 
tîyatro 0 wext nas kerd. Belkî verê cû yew 
hewes bî, belkî çîyode newe bî coka mi 
ci ra zaf hes kerd. Mi wexto ke tîyatro de 
kay kerdêne malimanê mi, mi ra timûtim 
vatêne “Gerek ti qisimê tîyatroyî biwanê.“ 
Labelê ez tersayêne çike almankîya mi 
hende rind nêbîye. Xora malima mina 
Almankî kî mi ra vatêne „Heqa to esta. 
Almankîya to kêmî ya, hem aksanê to kî 
esto. Wextê xo tîya de zaye meke, şo xo rê 
meslekê bimuse.“ Vera nê qiseyan de ez 
zaf dejaya. Labelê malima min a resimî, a 
ke tim leyê mi 
der a û ma 
hîna yewbinî 
vînenîme û bi 
tekilîya xo de- 
wam kenîme, 
rojê mi ra va 
“Kaybazîye 
bi qal nê, bi 
hîs bena. Eke 
tibiwazê ti 
şîkîna heme 
çî bikerê.“ 

Mi no qiseyê 
malima xo 

qet xo vîr ra nêkerd. Mi mektebê xo wend, 
qedena û ez bîya teknîsyenê elektrîkî labelê 
ez tîyatro ra qet dûrî nêkewta û tim mîyanê 
tîyatroyî de bîya. Kotî de ke yew tîyatro bî, 
ez uca de bîya. Ez tena seba tîyatroyî aşme 
de 2000 km ra zêde rayê şîyêne. Seke 


mi meslekê xo girewt xo dest ez kewta 
îmtîhanê konservatuwarî û mi no îmtîhan 
qirewt. Tek camêrdo ke no îmtîhan 
girewto ez bîya û peynîya konservatuwarî 
de mi gama xo eşte be dinyaya sînema. 

Eke xelet nîyo, fîlmo dergo ke to 
sifte tey kay kerdo “My Sweet Pap- 
per Land” o. Ti no fîlm de hem 
kî serkaybaz a, ma zanenîme ke 
serkaybazîye muhîm a. Ti şîkîna 
tenê bahsê nê prosesî bikerê. Yanî 
tekilîya to û rejîsorê fîlmî çitur bîye. 
Rejîsorî çitur no rol pêşnîyazê to 
kerd? To çitur qebul kerd? 

No fîlm, fîlmo dergo ke mi sifte tede kay 
kerdo, 0 nîyo. Labelê no fîlm, fîlmo dergo 
ke mi raya verêne serkaybazîye kerda 
0 yo. Birayê 
mino delalî 
Mehmet Aktaşî 
(mitosfilm) 
seba nê fîlmî 
ez pêşnîyaz 
kerda. Ez verê 
cû tena seba 
yew rolêde qijî 
şîya Kurdîstan. 
Mi be Hiner 
Saleemî ra kî 
raya verêne uca 
de yewbinî nas 
kerd. Ez Kurdîstan de çar (4) rojî menda. 
Provayî û dîmenkêşîyê ceribnayîşan ra 
dima pêşnîyazê serrolî ame. Mi kî bi zerrî 
û can û bi heskerdiş no projeyo delalî 
qebul kerd. 

Mi rejîsorî de bi zafane îngîlîzkî qisey 
kerdêne. Ê ke peyê kamera de gureyenê 


kî hema hema pêro Fransa ra ameybî 
coka mi înan de kî îngîlîzkî qisey kerdêne. 
Xêrza mi ra kesî kirmanckî /zazakî qisey 
nêkerdêne, tena mi qisey kerdêne. Kayba- 
zanê bînan de kî mi hem tirkî hem kirdaskî 
qisey kerdêne. Axir ma yewbînan fehm 
kerdêne (huyeno). 

Fîlm de kaybazan lehçeyanê kurdkî 
ra hem kirdaskî hem kirmanckî hem 
kî sorankî qisey kerdêne. Wexto ke 
şima no fîlm ant, nê durumî, na zaf- 
ziwanîye şima rê teba tengîye pêyda 
kerde? Yanî jewbinî fam kerdene de 
şima senê zehmetî dî? 

Çitur ke mi verê ney kî va, karê kayba- 
zîye bi qal nê bi zerrî, bi hîs yeno kerdene. 
Fîlm de heme lehçeyê kurdkî estî bî. Ma 
ge ge yewbînan fehm kerdene de zehmetî 
antî. Mi heme senaryo zanayêne çike mi 
rê metno îngîlîzkî ruşnaybî û pêro mi bi 
îngîlîzkî wendîbî. Hema hema pêro dîalogî 
mi zanayêne. Provayê ke ma dîmenkeşîye 
ra aver kerdêne, karê ma hîna zaf kerdêne 
rehet. Embazanê min ê kaybazan winî 
rind kay kerdêne ke sahneyan bi qal nê, 
bi qise nê, bi hîssanê xo îzeh kerdêne. 
Sewbîna kî ma de yew ruhê grubeyo zaf 
rind virajîyaybî. 0 ruh wînî qewetin û rind 
bî ke ma hîna kî yenîme têleyê û yewbînan 
vînenîme. 

To hema hema temamê fîlmî de 
bi kirmanckî qisey kerdo. Dinya 
de raya verêna ke yew serkaybaz 
fîlmêde dergî de bi kirmanckî qesey 
keno. Ma ke fîlm seyr kerd zaf şa 
bîme ke ziwanê ma qisey beno. Kir- 
manckîyê to kî zaf rind bî. To wexto 


yew şaro ke bi serran binê zulmî de û binê 
qedexeyan de mendo, bi serran heme dej 
û waştişê xo zereyê xo de nimnayê nika ê 
pêro sey yew volkane erjînê teber. Çîyo ke 
volkane ra erjîno teber kî fîlmê rindek ê, 
senaryoyê rindek ê û kaybazê zaf hunerin 
ê. Ez vana no hîna destpêk 0. Zeman, sîne- 
maya kurdan dinya de ano yew cayode zaf 
muteber. Tena gerek destek kemî nêbo û no 
kar bi baweri, bi îtîbar bêro kerdene. 

Fîlm de Govende (Golshifteh 
Farahani) waştiya Baranî (Korkmaz 
Arslanî) bîye. Kaybaze Govende fîlm 
de hem malima dewe bîye hem kî 
xosere bîye. Labelê unca kî destekê 
yew camêrdî (Baran) rê îhtîyacê xo 
bî. To ra gore fîlm de temsilê cinîyan 
de xeletîye esta ya kî çin a? Yanî 
fîlm de halê cinîyan şexsê Govende 
de rast îzah bîyo? Na çarçewa de 
averşîyayîşê hunerî, averşîyayîşê 
zonî û serbestîya kurdan de rolê 
cinîyan çik o? 

Helbet cinî bîyayene her cayê Kurdîstanî 
de zor a. Vera nê sîstemê feodalî de seba 
heyatêde azadî, seba serbestîye mucadele 
şert 0. Govende seba ke meslekê xoyo ke 
ci ra zaf hes kena (malimîye) bikero verê 
cû pîyê xo ra dima kî birayanê xo ra îzne 
gêna, şona dewe. Dewe de kî axa vejîyeno 
vernîye. Na rey kî vera axayî mucadele 
kena. Biwazê-nêwazê, rojê qeweta aye kî 
qedîna. Tam 0 sire de Barano ke aye fehm 
keno û destek dano ci, 0 vejîno yeno. Eke 
Baran kî sey Govende nêfikrîyêne belkî karê 
aye dahîna zor bî. Peynîya fîlmî de Govende 
hem seba kerdena meslekê xo hem kî seba 
ke bireso waştîyê xo Baranî, vera birayanê 
xo de vindena û axir no mucadele qezenç 
kena. Çike a zanena ke birayanê aye ra taye 
kî leyê aye der ê, hetê aye der ê. 

Kirmanckî to rê çik îfade keno? Ti 
belkî teberê welatî de bîya pîle coka 
zaf zahmetî nêantê. Ancî kî ma wa- 
zenîme ke pers bikerîme eceba kir- 
manckî seba to çik o? Bi kirmanckî 
zobî gureyê to estê? Ti gureyanê 
kirmanckî (roman, hîkaye, şîîr usn.) 
teqîb kena? 

Yew ziwan kulturê yew merdimî û çimeyê 
tarîxê merdimî yo. înkar kerdena ê ziwanî 
înkarê nînan pêroyîne yo. Yanî înkarê 
kulturî û înkarê tarîxê xo yo kî. Ziwan ke bî 
vîndî, kultur û tarîxî kî tey beno. Halbukî 
dinya bi nînan rindek a. Mi hende ke firset 
dî ez kovaranê kirmanckî teqîb kena û ez 
şîîranê kirmanckî ra zaf hes kena. Muzîka 
kirmanckî kî timûtim heyatê mi der a. 

Ti wazena wendoxunê ma rê çîyode 
pêyen vazê? 

Ezpeynîyede wazenake tenavaja, xo 
ra hes bikerîme. Çike her çî bi „ma“ dest 
pêkeno û her çî bi „ma“ qedîyeno. Merdim 
ke xo ra hes bikero, her kesî ra hes keno. 

Ma to rê zaf sipas kenîme ke to ma 
nêşikitîme, cewabê persanê ma da. Weş û 
war be. Ma hêvîdarê ke ti hîna zaf fîlman 
de kay kena û zaf fîlman de kirmanckî qisey 
kena. Bimane weşîye de! 



Hewno 

Rindê Becerikli 

i xo da kiştiş seba nenûgê 
to yê qesnayeyî. To xo dima 
huayîşêko diryaye verda û 
pistinê mi de bîyî xerib. 

Mi va meker qurban, ma pistinê yew- 
bînan de mexeniqne. La to goşê xo pê 
velgê rişîyaye yê dara mi girewtî. Ez 
vengê xo yê ke veng dano to rê ber- 
mena. Mi lîlawanê xo de fetisnneno 
huyayîşê to yo ke mi zerrî devista ci. 
Zerrîya mi bermena ez goş nêdana ci. 
Goşê mi hê paweyê vengê to. 

Ez kênayêka zerrîtenik la çimmird 
bîya. Tena vêşonê to bîya. To va bê ma 
adirê zerrîya yewbînî çimanê yewbînî 
ra bişimîn. Ez hameya, to pê dûrîya xo 
kile kerde hewn a. A kila ke to ra dûrî 
ya, mi bê to vista ta, hende to ra dûrî 
ya, tu dir fetisîyena. Mefetisne qurban, 
ê keynekî pê a kila ke xo bi xo takewena 
ciwîyenê. Ez hema zî vana meker, la ti 
êdî goştarîya zerrîya xo zî nêkenî. 

Ez eka bîya cinîyêka awirşikitîye. Ina bî 
dîyarîya to. A dîyarîya ke mîyanê welatê 
ke bêwayîr veşeno de to mi rê daybî 
pêser? Mi vatêne qey ti xo mi rê kenî 
dîyarî. La ti bêxoyîye rişnenê mi ser û 
nenûganê heyatî kenê mi çim ra. Raşt, ti 
senî xo mi ra nimnenî û mi çimrişîyaye 
verdenî? 

Beno qurban, wexto ke merdim zaf hes 
bikero, zaf paweyê yewbînan bimano, 
zaf xeyalan bikero, beno xerîbê yew- 


Remaye 

bînan. Ez to ra musena înan, ez nêzana 
ti kamî ra musayî. La ti nêzanî ke xeyalî 
çiqas bidejnê zî nêkişenê. La raştîya ke 
qasê serê derzîne ya, janê goninî kena 
pirê raştîyan. Mi meker qurban, seba 
guneyo ke ma nêkerdo. Mi a kêneka 
pîlnêbîyayîye to rê kişte. Ma pîya mîy- 
anê cengê welatêkê sêwirî ra a vete û 
arde serê balişnaya to ya bêrîye de kişte. 
Gonîya aye rişîyaye rîyê ma ser de. Ma 
yewbînî rê bîyî goninî, ma pê gonî girê- 
daye yê êdî; gonî ma kena dişmen, gonî 
ma kena wayîrê yew balişna. 

Ma pîya bîyî qatilê aye, bê, wa no meyît 
erd de nêmano. Ez êdî to ra nêpersena 
nêvana ti çira mîyanê gola vîrardişê 
serran de ma fetisnenê. Ez nêvana mi 
bi huyayîşê çimanê xo biperne. Tena ez 
vana nê meyîtî erd ra wedare. 

Ez newe ra musaya ke her huyayîş de 
yew lîlaw, her şadî de janê tavisteyî, 
her mirad de bêmiradîyêka nimitî esta. 
Û bêmiradîya ke to nimita, to pêro 
rişna mi ser de. Ez hîna zî ha verê berê 
awiranê to de. Çunke tena ê berê zerrîya 
mi kenê a. Ti çi bîyarê ez vana sere û 
çiman ser. La ez şîyayîşê to yê balişnaya 
xo ser ra, ez nêvana oxir bo. Şîyayîşî 
hewnanê mi rê meke raywan. Wexto ke 
ez şêrî êdî anêgêrena. 


*No nuşte, "Newepel, Rojnameyo 
Kulturî yo 15 roje, Dîyarbekir, 01-15 
Êlule 2012, 6" de weşanîyayo. 

Yusuf Akbulut: 


Li Amedê keşeyekî bê cemaet û sêwî! 


Özcan Şahin 

D êra Dayika Meryem a Amedê ku 
yek ji grîngtirîn dêrên herî kevnar 
ên dinyayê ye û ji bo alema Suryanî 
pir watedar e, niha ji bê cemaetiyê gazinan 
dike û gazinên wan ne gazinên vala ne, 
lewre xeterî heye ku piştî keşeyê niha 
Yûsûf Akbûlût, dêr bê keşe bimîne. Ak- 
bûlûtê ku nêzîkî 13 salan e keşeyê vê dêrê 
ye ji ber bêcemaetiyê û ji ber ku dewlet 
alîkariya wan nake gazinan dike û dipirse: 
“Gelo bêcemaetiya dêreke 1800 salî ku 
tenê bi keşeyekî hewl dide li ser piyan 
bimîne ne xerabmalî ye?” Li ser jiyana wî 
û rewşa Suryaniyan, em bi keşeyê Dêra 
Dayika Meryem Yûsûf Akbûlût re peyivin. 

Ez sêwiyê bê cemaet im 

Suryanî, yek ji wan gelên Rojhilata 
Navîn ku herî pêşî ola îsewîtiyê pejirandine 
û ew roj îroj e ku li ser wê baweriya xwe ne. 
Suryanî, her wiha yek ji kevintirîn gelên 
vê erdnîgariya bi bereket û dewlemend a 
Mezopotamyayê ne û zimanê wan ê Aramî 
jî di nav kevintirîn zimanan de ye. Beriya 
ku tirk ji Asyaya Navîn nehatibûn Anatoly- 
ayê, gelê Suryanî li ser vê axê dijiyan. Gelê 
Suryanî ku bi sedsalan in li vê derê dijîn, 
lê belê niha li ser vê axê bûne kêmnetewe. 
Suryaniyên ku Ji ber bûyerên 1915’an û bi 
zext û zoriya li ser nasnameya wan, hem 
bi darê zorê hatine koçkirin, hem jî ji ber 
vê tirsê, nikarin bi serbestî çanda xwe û 
baweriya xwe bijîn, bandora bûyerên dest- 
pêka sedsala çûyî ya tirsnak hê jî li ser wan 
e û jê rizgar nebûne. Amed yek ji kevintirîn 
bajarên Rojhilata Navîn e ku Suryanî ji mêj 
ve tê de dijîn. Niha gelê Suryanî bi piranî li 
Merdîn û Stenbolê dijîn. Dêra Dayê Mey- 
remê ya ku 1800 salin, li Amedê xizmeta 
îbadeta Suryaniyan dike, her wiha şahidiya 
dîroka Gelê Asûrî û li gel vê xizmeta xwe, 
bêyî ku tiştekî ji xwe winda bike hebûna 
xwe didomîne. Bûyerên ku di sala îçisan 
de diqewimin, weke Amed û bajarên din 
ên herêmê, ji dêra Dayê Meyremê jî gelek 
tişt bi xwe re dibin. Bi van bûyerên dirokî 
re Dêra Dayê Meyremê cemaata xwe ya ku 
ji bo wê tiştê herî heja ye wenda dike. Dêra 
cemaata windabûyî ango Dêra Meyremê, 
di van rojan de bi Yusuf Akbulut ku egerî 
heye ku keşeyê dawî be, hefteyê carekê 
ayîna xwe pêk tîne. Yusuf Akbulut 55 salî 
keşeyê dawî yê Amedê ye û ji sala I993an 
û vir ve li vê dêrê keşetiyê dike. Tekane 
keşeyê hemû dêrên Amedê ye. Bavê 6 
zarokan e û tevî malbata xwe li mala xwe 
ya ku di hewşa dêrê de ye dijî. Ji ber ku di 
sala 2010’an de di hevpeyvînekê ku dabû 
dezgeheke ragihandinê qala Seyfo’yê kiri- 
bû, gef lê hatine xwarin. Ji ber van gefan, 
ji bê çarî 20 rojan ji malê xwe derneketiye 
derve. Wê demê rojnameya Hurriyetê, bi 
serenava ‘Xayînê di nav me de’ di derbarê 
wî de nûçeyek weşandiye. Ji ber vê yekê, 
di destpêkê de bi erênî nêzîkî daxwaza me 
ya hevpeyvînê nebû. Lê belê piştî ku me 

xwe da nasîn û me ew qanî kir, em çûne 
cem wî û me pê re di derbareyê jiyana wî, 
nasnameya wî ya Suryanîtiyê û tengasiya 
ku ji ber tekane keşeyê Amedê ye dikişîne 
hevpeyvînekê kir. 

Yûsûf Akbûlût kî ye û çiwa hatiye vê 
derê? 

Ez di sala I96san de li Mêrdînê jidayîk 
bûm. Di sala I993an de wek keşeyî li vê 
derê hatim bicihkirin. Bi destûra patrîkê 
Antakyayê hatim, ji wê demê û vir ve li vê 
derê peywira xwe bicih tînim. Bextewar im 
ku li vê derê me lê carinan xemgîn dibim 
ku wek peywirdarekî olî li vê derê bi tenê 
me. 

Li Amedê ku bajarekî mezin e tekane 
keşe hun in, dijwariyên wê çi ne? 

Dijwariya wê ev e ku tu bi tenê hîs dikî. 
Tenêtî hem bi wateya cimeatî hem jî civakî 
ye. Li vê derê koçberiya bi sedsalî hatiye 
jiyîn û ji ber vê jî cimaet jî keşe jî nemane. 
Digel hestiyariya tenêtiyê ya ku ev yek bi 
xwe re tîne hestiyariya bêkesiyê jî pêk tê. 

Gelo çima hun tekane keşe ne çima 
keşeyên din perwerde nabin? 

Mixabin li tirkiyeyê keşeyên Suryanî 
tune ne û nagihin. Lewre dibistanên me 
hatin girtin, em perwerdehiya zimanê 
xwe nabînin. Xewlexaneya me heye û 
hin xwendekaran perwerde dikin. Hej- 


mara wan xwendekaran pir kêm in. Digel 
perwerdehiya zimanî perwerdehiya olî jî 
dibînin. Lê heta kîngê, piştre dibe ku wê, 
berê xwe bidin warekî din, em nizanin. 
Heke keşeyek dê perwerde bibe, li wê derê 
perwerde dibe. Ji wê derê jî perwerde nebe 
em bê keşe dimînin. Em di nav xwe de 
xebatên pir piçûk dikin. 

Ji bo nifşên nû ev tê çi wateyê? 

Tê wateya tunebûnê. Jixwe di dema çûyî 
de jî wisa bûye. Em ji vê yekê ditirsin û pê 
xemgîn dibin. Suryaniyên li Tirkiyeyê mi- 
letekî kevnar û biesl in. Em ji nijada Samî 
ne. Em yek ji wan nijadên kevnar in. 

Hûn ji bo berdewamiya vê çandê, 
hewl didin ku keşeyên nû perwerde 
bikin û wan vegerînin vê çandê? 

Li vê derê cimaeta me tune ku hinekan 
hîn bikin. Ji xwe her kes dikevin li pey 
warên din. Ez hewldana hînkirina zarokên 
xwe didim lê wateya wê li jiyana derve nîne 
û perwerdehiya nasname û çanda xwe jî 
nabînin. Lewre heta kîngê ev yek dê bi vî 
awayî berdewam bike nizanim. 

Ji hêla bawerî û çandê ve hun çi hest 
dikin ku zimanê suryanî wenda dibe 
û mirov cihekî nabîne ku xwe hînî vî 
zimanî bike? 

Ev tiştekî pir xerab e, xelkek, bi zimanê 
xwe li ser piyan dimîne û çandê xwe 


vedijîne. Ew gelên ku zimanê wan tune, 
dê bivênevê tune bibe. Mixabin em jî wisa 
bûn li Tirkiyeyê. Ji ber ku em hînî zimanê 
xwe nebûn, me dest bi bikaranîna zimanên 
din kirin. Tunebûna perwerdehiya zimanê 
Suryanî û koçberiya mirovan a bi darê zorê 
bû sedema jibîrkirina vî zimanî, bi taybetî 
ev yek min pir xemgîn dike. Zimanê 
Suryanî li vê derê ber tunebûnê ye lê li 
Ewropayê hin komele li ser wî dixebitin. 

Ji bo zimanê suryanî daxwaza perw- 
erdehiyê hatiye kirin an na? 

Berê me gelek caran daxwazên wê kiri- 
bûn lê destûr nehat dayîn. Me xwest ku em 
qûrs vekin da ku ên dilxwaz bikaribin hînî 
vî zimanî bibin lê ev maf nehat dayîn. Bi vî 
awayî xelk mecbûrî koçberiyê man. Aniha 
gelek ji wan li Ewropayê dijîn. 

Gelo ji ber ku cemaeta we tune hûn 
nikarin zimanê xwe bikarbînin û 
hînî nifşên nû bikin yan na? 

Bawerî û çanda me ber tunebûnê 
ye. Qirkirin ne tenê tunekirina miletê 
ye, cureyên qirkirinan hene. Heke hûn 
baweriya gelî jê bistînin ev jî qirkirin e, zi- 
manê wî gelî jê bistînin ev jî dibe qirkirin. 
Dil dixwaze ku Suryanî, li vê derê bibin 
cimaeteke mezin. Em zimanê Suryanî û 
Aramiyê bihêz bikin û pê biaxivin. Ev xewn 
û xeyala min e. Lê mixabin ne pêkan e. 

Gava hûn rastî suryaniyên koçber 

Hêviya we jê heye? 

A rastî ev ê bo me jî baş bibe lê li gorî 
daxwazan wan dersan didin. Serhejmara 
Suryaniyan jî kêm e, ji ber vê jî bawer na- 
kim ku kes bikaribe van dersan hilbijêre û 
bixwîne. Bi ya min perwerdehiya bi zimanê 
zikmakî divê hebe. Divê her kes bikaribe 
hînî ziman û çanda xwe bibe û bikaribe 
bijî. 

Hûn dibêjin ez tenêtiyê dijîm. Mebest 
çibû? 

Tenêtiya ku min behs kir, wek pey- 
wirdarê olî, tenêtiya tunebûna cimaetê ye û 
her wiha wek cimaetê jî nebûna dibistan û 
dêrên me ye. Bê cimaetiya dêrekê bi 1800 
salî û tenêtiya keşeyê wê ne trajediyekê ye? 
Em gelê vê derê ne, ne ku em ji derekî din 
hatine û me li vê derê dêrek ava kiriye. Gelê 
kevnar ê vê derê ne. Tiştê ku min xemgîn 
dike ev e ku digel vê nasnameya qedîm û 
dîroka kûr em bê cimaet mane. Wê rojê li 
îç Kaleya Amedê dêra Saînt George kirin 
muze. Wezîrên Turîzmê û çandiniyê hatin, 
vekirina wê kirin. Min di dirokê de neditiye 
ku mizgeftekê bibe muze. Li tu dera Tirkiy- 
eyê we dîtiye mizgeftek bûbe muze. Lê em 
dibînin. Bi sedan dêr muze bûne an jî veg- 
uherandine mizgeftê. Meriv ji vê rewşê aciz 
dibe. Li gorî îslamiyetê jî Xirîstiyanî oleke 
kitêbî ye. Ji ber ku tu zirarê negihîje vê 
olê em van diştan naxwazin. Heke Tirkiye 


mizgeftê an muzeyê. Ev jî hêla din a 
tenêtiya ku em dikişînin e. 

Suryaniyên ku piştî qirkirinê ji tirsê 
xwe vedişêrin an jî hatine bişaftin 
hene? 

Erê, gelek in. Li her bajarên Kurdistanê 
suryaniyên ku bûne misilman an jî hatine 
bişaftin hene û ji bilî wê li her bajaran teqez 
,dêrek heye. Ez dikarim bi yeko yeko bi- 
jmêrim. Wek mînak Mizgefta Mezin (Ulu) 
a Amedê, Dêra Mor Tuma ye. Mizgefta 
Mezin a Sêrtê, a Rihayê, a Farqînê tev dêr 
in. Ewan giş dêrên beriya îslamê ne. Piştre 
wan dikin mizgeft. Ez fahm nakim ew kes, 
bi çi mentiqî wisa dikin, hisaba vî tiştî wê 
çawa ji xwedê re bidin. Ez dibêjim cimaet 
tune lê a rastî li Amedê gelek Suryanî hene. 
Tev hatine bişaftin. Ji tirsê mecbûr mane 
xwe veşartine û nasnameya misil- 
mantiyê pejirandine. Haya 
gelekji wanjîjê 
tune. 


dibin, ew ji bo vê rewşê çi dibêjin? 

Heman tiştan dibêjin. Bo nimûne li 
Swêdê, li Fransayê, li Emerikayê, li Kana- 
dayê bi hezaran Suryanî hene. Carinan em 
tên cem hev.Hinek ji wan dibêjin her tişt 
weke xwe ye. Hinek ji wan jî hê xweşbîn 
in û dibêjin “em hêj dikarin li vê derê 
bimînin.” 


Li kîjan welatî suryanî zêdetir dijîn? 

Li Hîndîstanê nêzîkî 3 milyon Suryanî 
hene ku bi dêra me ve girêdayî ne. Ew 
Hîndîstanî ne, ango Hîndo ne. Mirovên ku 
li ser baweriya me ne, weke me girêdayî 
Xewlexaneya Antakyayê ne. Heta ku di 
sala I924an de profesorek î Suryanî tevî 
malbata xwe ji Hîndîstanê hatiye vê derê. 
Piştre biryar dide û li Rihayê bicih dibe. Lê 
piştî demekê bi zorê wan vedigerînin. Li Ri- 
hayê gelek Suryanî hene lê hatine bişaftin û 
bûne misilman. Dêrên Suryaniyan jî hene. 
Heta ku mizgefta Mezin a Rihayê ji dêrê 
hatiye veguherandin. 

Hûn hewcedariyên dêrê çawa peyda 
dikin? 

Dêra me wek dêreke çalak, bi awayekî 
rêkûpêk ayînan çêdike. Gelek kes tên bo 
dîtina wê. Lêçûnên me gelek in lê dewlet 
tu alîkarî nade me. Em qirûşek jî nastînin. 
hak di sala 2005an de me dêr 
nd û me pir pere herc kirin lê dewletê 
lî me nekir. Me bes bi alîkariya Suryaniyên 
ku ji vir çûne çêkir. Suryaniyên ku ji vir koç 
kirine û li derveyî welêt dijîn bi reya weqfan 
berariyê li me dikin. Me jî ji turîstan 2 lîre 
distînin. Heke me wisa nekira em nikaribûn 
mesrefên vê dêrê peyda bikin. Divê dewlet 
vî tiştî bike ji ber ku ev dêr, dêreke bi 1800 
salî ye lê bêxwedî hiştine. Û em jî mecbûr 
dimînin û wisa dikin. 


Hun keşeyê dawîn ê vê derê ne, heke 
hun jî biçin, dê kî li vir ayînan lidar- 
bixe? 

Mixabin keşe tune. Dibe ku ciwanên ji 
Mor Gabrîelê an jî Deyrul Zafaranê per- 
werde bûne dê werin. Lê ji ber ku cimaet 
tune, dibe ku ew ê jî neyên. Li Tirkiyeyê 
kesên ku bikaribin keşetiyê bikin pir kêm 
in. Hinekan wisa dizanin ku patrîk dikarin 
ji her dêrê re keşeyan bicih bikin lê ji bo 
Suryaniyan rewş ne wisa ye. Li gelek cihan 
peydakirina cimaetê zor e. Gava cimaet nîn 
be keşe jî nayên. Bo nimûne berê patrîkê 
me li Antakyayê bû. Lê aniha ne li wir e, 
di dawiyê de li Şamê di- 
jiya. Em perwerdehiyeke 
nîvco dibînin û bi tenê 
li xewlexaneyên dêran 
perwerde dibin. Heke 
dibistanên me hebûna wê 
çaxê zêdetir kesên per- 
werdebûyî hebûna. Ew 
kesên ku ziman û çanda 
xwe dizanin bigihandana. 

Lê ji ber ku mektebên me 
jî hatine girtin niha keşe 
bi perwerdehiyeke nîvco 
perwerde dibin. 


Di van salên dawîn de 
behsa perwerdehiya 
bi zimanên din dikin. 


Gelo hûn ji pêşaroja xwe bifikar in, 
mînak bo zarokên xwe? 

Elbet bifikar im. Aniha em dikarin bi 
Suryanî biaxivin. Lê di pêşerojê de wê çi 
bibe nizanim. Carinan em li derve hin 
tengasiyan dikişînin. Bo nimûne, kurê min 
11 salî ye, li dibistana xwe xwendekarê herî 
jêhatî ew e û mamosteyên wî dibêjin pir jîr 
e. Lê ji ber dersa olê di polê de ma. Dikevim 
fikarê ku wê zimanê xwe jibîr bikin. Hêvi- 
yek heye ku tiştin biguherin û û Suryanî 
hêdî hêdî dê werin vir, wê çaxê bikaribin bi 
zimanên xwe biaxivin. 


Wek suryaniyekî û wek peywirdarekî 
olî ku ji dewletê alîkariyê nastîne di 
derbarê jiholêrakirina Diyanetê fikra 
we çi ye? 

Divê ol û dewlet ji hev veqetînin. Karê 
dewletê siyaset e, divê ol nekeve siyasetê. 
Saziyeke mîna Diyanetê dikare hebe. Lê 
divê tenê bo misilmanitiyê nexebite. Mînak, 
Xirîstiyan ji berê ve li vî xakî ne. Em jî ji 
vî welatî re leşkeriyê dikin, bacê didin. 

Divê ji hemû cimaetên Xirîstiyan ên di 
nav sînorên Tirkiyeyê dijîn re jî alîkariyê 
bidin, mesrefên wan bidin, heta ku divê 
mehaniyên keşeyan jî bidin. Ji ber ku em jî 
welatiyên vê derê ne û ji baweriyeke vê derê 
re xizmetê dikin. 


Çîrokeke we heye ku we nedikarî 
bibinî serdeste... Hun dikarin ji me 
re vebêjin? 

Di sala I985an de ez çûm leşkeriyê. 
Hemû kesî rêz kirin û pirsîn ku kî dixwaze 
bibe serdeste. Min jî bi tirkiya xwe ya nîvco 
got ez dixwazim bibim serdeste. Gotin baş 
e. Piştre, haya min jê tune bû, lê paşê bihîst 
ku hemûyan şandine. Min jî meraq kir û ji 
çawişê xwe re got. Pir hêrs bû û dest bi 
çêran kir. Got: Tu gawir î, nabe 
tu bibî serdeste. Werhasil, bi 
nasnameya xwe min nikaribû 
bibim serdeste jî. 

Welat Baz 

/V 

I lam, yanê Paşko yanê pişt çiyayên asê, 
welatê mirovên çiyayî ye. Evder Emadî 
Şarî ilam e. Ev çiyayê Xalagîrana 
Zagrosan, yekem paristgeh e ku cara pêşîn 
însan ji yezdanan re li wir dûa û senayan 
kiriye. Xalagîran bi hezaran sale şahidê 
şaristaniyên ser xaka îlamê ye. Evder ilam 
a bin siya Xalagîran, çavkaniya bapîrên 
kurdan e. 

Erdnigar 

Li rojhilatê Kurdistanê em mêvanê ilamê 
ne. Eyaleta ilamê di navbera merîdyenên 31 
û 58ê bakûr û paralelên 45 û 24ên rojhilat 
de cîh digre. 

Firehiya xaka ostana ilamê 20 hezar 
kîlometre çargoşe ye. Eyalet ji sedî 1.3 yê 
xaka iranê dagir dike. 

Xaka bi xêrûber ya ilamê bi taybetî ji bo 
kiştûkal û ajaldariyê destdar e. Herem bi 
hubûbat û fêkiyên xwe navdar e. 

Li ilamê bi taybetî genim, pembû, 
hevreşim, kartol û gelek cûreyên fêkiyan 
tên çandin. 

Beşek mezin ji xaka bajêr û taybetî 
deverên çiya bi daristanan xemilandiye. 
Heta salên dawîn xaka eyaletê bi giranî ji 
darsitanên mezin pêk dihat. 

Darên ilamê ku di destekariyê de tên 
bikaranîn li bazara iranê jî tê firotan. Bi 
taybetî darê benîştan di demên berê de di 
aboriya bajêr de cîhekî girîng digirt. 

ilam li quntara girên rêzeçiyayên Za- 
grosan cîh digre. Li ser xaka bajêr Koye 
Mezin, çiyayê herî bilind e. 

Bilindahiyên xaka ilamê li jora 3 hezar 
metreyî ne. Li bakûrê ilamê eyaleta 
Xûzîstan, li Rojhilat eyaleta Loristan, li 
rojavayê başûr jî sînorê iraqê cîh digrin. 
Bajarê ilamê ji sînorê iraqê 425 kîlometre 
dûr e. 


e. Li eyaletê zaravayên Goranî, Lorî yanê 
Feyli û Kelhorî tên axaftin. Herwiha gelek 
devokê van zaravayan jî li heremê tên 
bikaranîn. Kurdên ilamê pirranî Şiîyên 12 
Îmamî ne. Herwiha li nav bajarê ilamê û li 
hin heremên din, Kurdên Ehlî Heq, Sunî û 
Yaresanîjî hene. 

Nav 

Navê ilamê bi Sumeri ye û tê wateya 
‘’Welatê Bilind.” Elam di dema Selokîdan 
de bi navdayina Yûnaniyan wek Sûsiyana 
hatiye naskirin. Babîliyan ji bajêr re Al- 
amato an jî Alam gotine. Ev nav dihat 
wateya welatê ku roj diçe ava.’ Navê ilamê 
di Tewratê de jî derbas dibe û li gor hin ol- 
nasan, ilam cenneta ku di tewratê de hatiyê 
bashskirin e. Navê bajêr piştî dagira Ereban 
heta dema rejima Riza Şah, Huseynabad 
bû. Eyalet û bajêr piştî serhildana Hesen 
Qulî Xan ji alî rejima Şah ve ji Kermanşa 
hate veqetandin û navê bajêr wek ilam hat 
guhertin. Hingê herem ji alî Kurdan ve wek 
Paşko dihat binavkirin û eşîren Paşko li 
heremê hukumdarî dikirin. 

Pirtukxane 

Avahiyeke kevnare yê bajarê ilamê 
pirtûkxanya bajêr e. Avahiya pirtûkxanê 
di dema waliyên kurd de hatiye avakirin 
û bi mîmariyeke zirav hatiye honandin. 
Mêvanên pirtûkxanê zêdetir xortên 
xwendekarin. Qata binî ya avahiyê ji bo 
pirtûkan hatiye veqetîn. Qata jorê jî ji bo 
xwendin û xebatê ye. Xortên ku ji bo xebata 
dersên xwe li aramiyê digerin an jî bi hevre 
dixebitin tên vê pirtûkxanê. 

Li ilamê bi navê Zanîngeha ilam û 
Zanîngeha Azad ya islamî dû zanko jî 
hene. Ji ber rewşenbîrî û xwendekarî li 
ilamê pêşketiye, welatparêzî û çandhêzî jî 
li heremê zindî ye. Bi taybetî di salên dawîn 
de tevgera netewî li ilamê bandorekî erênî 
kiriye û bayixdana nirxên netewî pêş ketiye. 


Revebiri 

Eyaleta ilamê li Rojhilatê Kurdistanê yek 
ji ostanên Kurdnîşîn e. Nawenda eyaletê 
bajarê ilamê ye. Sînorên eyaletê di sala 
I995an de cara dawîn hatiye tanzîm kirin. 
Şêniya eyaletê li gor hijmarên dawîn nêzî 7 
sed hezarî ye. Hijmara rûniştvanên bajêr jî 
nêzî 250 hezarî ye. 

Bi eyaletê ve girêdayî 7 
bajar, 17 qeza, 15 xopan û 
36gundhene. Bajarên 
eyaleta ilamê evin: 

Abdanan, Darehşer, 

Dehloran, Şîrwan, 

Çardawol, Avyan, 

Melek Şahî û Mehran. 

Peytexta eyaletê Bajarê 
îlamê ye. 

Li herema ilamê bi giştî 
eşîrên Feylî û yên Lor dijîn. 

Beşek ji sînorên etnîkî û şêniya Fey- 
liyan di nav xaka iraqê de maye. Feyliyên 
îraqê heta ruxandina rejima Saddam jî li 
îraqê gelek zilmên mezin dîtine û hatine 
sirgûn û enfalkirin. 

Zîman 

Şêniya ilamê bi giştî Kurdin. ilam di 
warê zaravayên Kurdî de, cîhekî pirreng 


Abori 

Eyaleta ilamê li iranê yek ji ostanên 
herî xizan e. Li ilamê sanayiya giran nîne. 
Aboriya ostanê li ser kiştûkal û lawirvaniyê 
ye. Ji xaka heremê berhemên wek birinc, 
rûn, kartol, hingiv û genim tê bidestxistin. 

Herwiha li bajaran gelek malbat bi 

destekariyê debara xwe dikin. 

Hingivê ilamê li Kurdistanê 
navdar e. Xuleşîrka Çi- 
yayên Zagros ji bo mêşên 
hingiv wek hêlînê ye. 

Ji ber giya û kulîkên 
heremê gelek kes bi 
hingiwaniyê debara 
xwe dike. 

Pasaj 

Pasaja Merkezî li ilamê 
cîhê bazirganîyê ya sereke ye. 

Di vê sûka sergirtî de bi sedan dikkan 
hene. Rojane bi hezaran muşterî li kolanên 
vê sûkê pêdiviyên xwe tedarik dikin. Sûk di 
aboriya bajêr de cîhekî girîng digre. Ava- 
hiya sûkê di serê sedsalê de hatiye çêkirin. 
Li sûkê ji beşa konfeksiyonê heta beşên 
destekariyê gelek cûrên kar tê kirin. Zîvkarî 
li ilamê karekî kevnare ye. 

Çêkirina qolye, guhar, gustîlk û zincîrên 




zîv li Rojhilatê Kurdistanê yek ji destekari- 
yên zirav e. Yek ji pîşekarên Pasaja Merkezî 
necar e. Necare pasajê zêdetir karên sivik 
yên lazmatiya malan dike. Hosta Behramê 
Edebegî jî ji me re behsa karê xwe dike. 
ilam ji mêj ve di warê karên ciwan de nav- 
dar e. Rîşeyên estetîka karêndestî li heremê 
digîje dema şaristaniyên kevnare. 

Li heremê gelek cûreyên xalîçêkeriye 
yên wek Cacim, Qatreh û Faranjî, herwiha 
hevreşim, karên text, camên qrîstan, neqş 
û qumaşvaniye tê kirin. Li vê atolyeyê 
berhemên camên qrîstal tên afirandin. 
Qrîstalên ilamê û neqşên ser wan li heremê 
navdarin. Qedeh û berhemên din yên 
qrîstal li vê atolyeyê tên neqişandin û li 
hemû sûka Kurdistan û iranê belavdibin. 

Sedefkar 

Ji destkariya ilamê textekarî û sedefkarî 
jî gelek navdarin. Tablo, wêne, neqş, nivîsar 
û motîvên ku ji texte û sedefê tên çêkirin 
gelek bihadarin. Ev ziravkariya destî ku bi 
kedeke bilind tê kirin navê ilamê di vî warî 
de gihandiye sûka cîhanê. Wek li hemû 
bajarên Kurdistanê, li ilamê jî sûka xiyatan 
yanê ya terziyan heye. ilam devereke ku 
cilûbergên Kurdî tên liberkirin. Ji ber vê 

yekê, xiyatên ku kincên gelêrî didrûn di 
nav pîşekarên bajêr yên naskirî de ne. 

Em li sûka xiyatan dibin mêvanê Eliyê 
Emerîqûl. Hosta ku deh sale vî karî dike, li 
ser sîparîşan dixebite. Eliyê Emerîqûl ji me 
re behsa xiyatiya li ilamê dike. 

Dirok 

Di serê hezarsala 3an ya berî zayinî 
Şaristaniya Lolobî an jî gi gotineke din 
ilamî li beşa Kurdistanê ya li quntarên 
Zagrosan belav bûn. Li bajarê Xûsiyana 
peytexta xwe avakirin. Sînorê wan digîşt 
Hindîstan û Asya navîn. ilam dewleteke 
federatîfbû. 

ilamî ku ji alî hin dîroknûsan wek 
Anzan tên binavkirin, li ser xaka Rojhilatê 
Kurdistan û iranê yekem şaristaniye. Ji 
ilamiyan berhemên wek Polê Zahab mane 
ku di dîroka mirovahiyê de gelek girîng tên 
hesibandin. 

Di navebera salên 2500 û îsooan sê 
xanedan li ser textê ilamê bûn. Ew wek 
mîren Awan, mîrên Simaş û Epartî dihatin 
naskirin. Li gor lêkolînên arkeolojîk ji salên 
2500an heta sala 640an 88 navên mîrên 
ilamî hatine tesbît kirin. 

Li gor lêkolînan rêçên şaristaniya li ser 



xaka ilamê, heta hezarsala 6an ya berî za- 
yînê diçe. Herwiha destpêka vê şaristaniyê 
û mîrasa wê bi hemû aliyan hîn ji nayê 
zanîn. Herçend di kolanên peytext Sûsayê 
de gelek nivîsarên ilamî bidest ketibin 
jî, zanînên di derbarê vê şaristaniyê de ji 
çavkaniyên Sumer, Babîl û Asûr hatine 
bidestxistin. 

Beşek ji destana Gilgamêş li ser şerê 
navbera Sumer, Babîl û ilamiyan e. Di 
encam û pevajoya van şeran de Sumer û 
Babîl demên dirêj di bin dagira ilamiyan 
de mane. Xanedana Urê ya Sumerî di 
salên 2 hezaran de ji alî ilamiyan ve hatiye 
ruxandin. 

Di navbera ilamî û şaristaniyên deşta 
Mezopotamya de têkiliyên bazirganiyê jî 
gelek pêşketibû. ilamiyan êzing, mermer 
û hesp difrotin Mezopotamya. Herwiha 
herdû şaristaniyan li hevûdû bandora çandî 
jî dikirin. Ji ber vê yekê, gelek berhemên 
ku li herdû deveran hatine dîtin yên wek 
nivîsên bizmarî, kîtabe, mohr û qafik 
dişibin hevûdû. 

ilamî wek nîjad tevî Lolo, Qasîd û Goti- 
yan wek miletekî Zagrotîk û Aryenî tên 
binavkirin. Zimanê van hemû şaristaniyan 
yek e. Dîrokzan Husîng û Speiser ilamiyan 
wek bapirê Loran û Loran jî wek beşekî 
Kurdan dinirxînin. Herwiha ilamî wek 
komekî berî Sumeriyan di avabûna vê 
şaristaniyê de jî rol ieyistine û li ser zimanê 
Sumerî tesîrekî mezin kirine. 

Dewleta ilam di salên 640an de ji alî 
Asûriyan ve hat ruxandin. Di heman salan 
de ku desthilatiya Medî li iranê hakim bû 
ilam di vê împaratoriyê de wek ostana 
girîng ya sêyem û otonom rola xwe leyist. 

Ev statuya wan di dema Pers û Selokî- 
dan de jî ajot û di karê dewletên ku li ser 
xaka heremê hatin damezrandin de rolên 
mezin lîstin. Bi taybetî di dema iskender û 
Selokîdan de ilam yek ji navenden siyasî û 
çandi bû. 

Herem piştî hukumdariya Part û Sasani- 
yan ketiye destê Erebên Musluman û paşê 
jî Sefewî û Farsan heremê dagir kirine. Piştî 
sedsala îoan Mîrên kurd rêvebiriya heremê 
girtine destên xwe. 

Di serê sedsala I7an de Kerîmxan, li 
heremê ku serekeşîrê xanedana Zendiyên 
kurd bû, textê iranê bidest xist bû 
Şahêiranê. 

Di dîroka ilamê de 
demamîr yanê bi go- 
tina Feyliyan waliyên 
kurd roleke girîng 
dilize. Şerê wanjibo 
serxwebûnê bi re- 
jima Şah re û zilma 
ku dewleta iranê li 
wankiriye hînjîdi 
bîra wan de ye. 

Ev waliyên kurd ku 
heremê birêvebirine di karên 
navxweyî de serbixwe bûne. Ji 
waliyên Kurdên ilamê kesên wek Husên 
Xanê Feylî, Reza Xan û Hesen Qulî Xanê 
Abûqeder navdarin. 

Eyaleta ilamê heta sala I930an beşekî ji 
eyaleta Kermanşa bû. Piştî ku Riza Şah li 
iranê hin guhertinên îdarî pêk anî, Rojhi- 
latê Kurdistanê û şêniya Kurdan di nav 8 
eyaletan de hat perçekirin. 


Berhemên kevnare 

Yek ji berhemên olî li ilamê Mizgefta 
Gewre ye. Dervayê mizgeftê bi mozaîqên 
rengîn hatine xemilandin. Avahiya mizgeftê 
li ser bingeheke çargoşe hatiye danîn. Banî 
bi gelek gumbetan ve hatiye sergirtin. 
Dîwarên nav avahiyê û mîmber jî bi xemlên 
zirav hatine neqişkirin. Du minareyên 
mezin yê mizgeftê ku ew jî bi mozaîqan 
hatine xemilandin bi îhtîşamin. Mizgeft 
li nav bajêr cîh digre. Di dema Sefewiyan 
de hatiye avakirin û çend caran hatiye 
restorekirin. 

Emareti wali 

Li ilamê yek ji avahiyên dîrokî, navdar û 
balkêş Emaretî Walî ye. Avahî bi navê Qes- 
ra Falahatî jî tê naskirin. Di demên kevn de 
waliyên heremê mehên havînên xwe di vê 
qesrê de derbaskirine. Emaretî walî salên 
dirêj wek nawenda hukûmeta ilamê hatiye 
bikaranîn. Avahî wek qesra Husên Xanê 
Feylî jî tê naskirin. Avahî di nav bajêr de 
ye. Li ser erdekî mezin hatiye danîn. Qesr ji 
gelekbeşan pêktê. 

Dû hewşên qesrê hene ku ya pêşîn gelek 
mezin e. Dora avahiyê wek keleyekî bi 
dîwaran hatiye pêçan. Hin beşên dîwaran 
bi mozaîqan hatiye xemilandin. Dîwarên 
avahiyê ji tûxleyan hatiyê lêkirin. Li ser 
dîwaran gelek kîtabe hene ku ji alî sakînên 
avahiyê ve hatine nivîsandin. Derî û pacên 
qesrê bi textên xemilandî hatine çêkirin. 
Neqşên ser van textan gelek balkêş û karekî 
zirav e. 

Camê pencera bi wene û motivan hatine 
xemilandin. Baxçê qesrê bi gul û çîçekên 
rengareng hatiye xemilandin. Niha li qesrê 
xebatên restorasyonê didome. Ev avahî 
piştî şikestina Husên Xanê Feylî ji alî 
rejimê ve wek meqera cendirmeyan hatiye 
bikaranîn û avahiyê zirareke mezin dîtiye. 

Parka çirasewz 

Wek hemû bajarên Rojhilatê Kurdistanê, 
li ilamê jî gelek park û seyrangeh hene. 
Parka Çirasewz ku seyrangeha sereke ye, ji 
bo ilamiyan cîhekî bêhndan û navberdana 
karên jiyanê ye. Delalî û siya darên Çi- 
rasewzê xem û mandîbûna jiyanê bi mirov 
didejibîrkirin. 

Çirasewz li ser girekî kêleka bajêr 
cîh digre. Li Çirasewzê lûnaparke 
jî heye. Di mehên havînê bi 
taybetî zarok heta demên 
dereng li lûnaparkê kêfê 
dikin. 

Balkêşiyekî parkê pey- 
kerê wê ne. Li her goşeyekî 
peykerekî hatiye danîn. Di 
nav peyekeran de zedetir yên 
lawirên cûrbecûr bala mirov 
dikşînin. Helbet yê dayik û zarok 
jî... Xortên ku di êvarên parkê de 
dengê muzîkê dibihîsin, digijin hevûdû û 
dest bi govendê dikin. 

Parka din ya binavûdeng li Bajarê ilamê 
Sûde ye. Ji ber ku Sûde di nav bajêr de ye, 
rojên înê bi taybetî mazûvanê bajarîya ye. 

Li parka Sûde em rastî xwendekaran, 
zarokan, pîrekalan û ji her tebeqeyî miro- 
van tên. 

Maceraperestî, sîxûrî û mirovhezî 




Mehmet Giiltekin 


G elo dinyayê careke din mirovekî 

weha bibîne yê ku bi hersê nîşanên 
xwe yên maceraperestî, sîxûrî 
û mirovhezî li seranserê cîhanê navdar 
bûbû? Qise di derbarê Gottfried Johannes 
Muller de ye, yê ku her çi waxt bûyerên 
mezin li Kurdistanê diqewimin rojname 
û kovarên bi almanî û îngilizî bi bîranîna 
nav û serpêhatiyên wî dest bi şiroveyan 
dikin, ew Alman ê ku di salên 1935-36'an 
bi serpêhatiyên xwe ên li nav çiya û geliyên 
Zagrosê, di salên 1940'an de wek sîxûr bi 
rêwitiyeke nû ji bo peydakirina petrolê 
bona artêşa Almanya li Kurdistanê û ji 
salên 1950'an pêve hetanî roja mirina 
xwe wek çalakvan û xwedanê rêxistineke 
mirovheziyê li dinyayê navdar bû. 

Muller di sala 1935'an de dema ew hê 
bîst û yek salî bû li dikaneke li bajarê 
Heidenheimê firoşkar li bal şirketê kar 
dikir. Ligel vê ew herdem bi pêkanîna 
plana xwe ya rêwitiya berbi welatên 
rohilatê tevdigeriya. Xwendina nivîs û 
pirtûkên gerokên roavayî yên ji sedsalên 
19'an fanteziya wî gelekî geş kiribûn û vê 
fanteziyê jî hema her roj diniçande hestên 
wî yên maceraperestiyê; "Rabe, bike 
bilezîne, berê xwe bide Rohilatê!" Bê nebê 
divê wî ev mirazê xwe hilaniya. Hevalê wî 
ê destebira Sepp jî kete nav vê heyecanê û 
di vê rêwitiyê de hogiriya wî kir. 

Mûller amadekariyên xwe qedand, di 
bêrikê de 60 Mark û bisêkleta xwe ya ku 
tev barên ji cil û berg, derman û konekî 
sivik ve 60 kilo giran bûbû bi rê ket. Ew di 
rêyên ku derfeta rêwitiya bi trênê an jî bi 
gemiyan hebû li wan sîwar dibûn, di yên 
mayîn de jî bisêkletên xwe dajotin. Mûller 
û Sepp ji nav welatên rojavayê Ewrûpa re 
derbas dibin û di nav germa havînê de xwe 
digihînin rohilatê; ji Misirê ber bi Filistînê 
û ji wir jî bajarê çîrokan Bexdayê. Piştî 
gereke çend rojan li şaneşînên Bexdayê 
û serpêhatiyên balkêş çavên wî li macer- 
ayên nû nin, meraqên nû di serê wan de 
peyda dibin, ew dixwazin berê xwe bidin 
xwezeyê ya ku destê şaristaniyê hemdemîn 
pêneketiye, nehatiye guhartin, ew xwezeya 
ku bi çand dagirtiye: 

"Dema me îroj dîsa qala hemû bûyer û 
serpêhatiyan kir, planeke nû niqûtî dilê 
min, planeke ku berê di serê hin gerokên 
navdar de jî peyda bûbû, lêbelê gelek ji 
wan bûbûn qurbaniyên vê planê û di dema 
rêwîtiya wî welatî de jiyana xwe ji dest 
dabûn. Her kes vî welatê xwezayî ji dema 
xortaniya xwe pêve nas dike. Me hemûyan 


salixdayînên derbarê Kurdistana xwezayî 
yên di pirtûkên Karl May de bi hijmekarî 
nexwendin? Dema ew serhatiyên bi tirs û 
xof îroj jî dikevîn bîra min, porê serê min 
pîjpîjî dibin." 

Bi van fikran ew berê xwe didin çiyayên 
Kurdistanê dixwazin berî her tiştî xwe 
bigihînin geliyên kûr yên ku hê cîwarê 
kurdan in, teknolojiya nû xwe negihandiyê 
û dagirker û împeryalistan zordarî û 
bombeyên xwe yên gazê nebirine navê. Ji 
aliyê din de Muller û Sepp ji gelek kesan 
bihîstibûn ku çûyina li bal kurdan gelek 
xeter e, kurd talanbir û kujer in. Her çiqas 
ev agahî jî di serê wan re derbasbûn jî, ew 
biryar didin ku xwe bigihînin nava çiya û 
geliyên Kurdistanê. 

Ew serê êvarê bi bisêkletên xwe ve 
li trênê sîwar dibin û berê xwe didin 
Kerkukê, di demeke ku ro li hember wan 
di nav çiyan de diçû ava û li pişt wan jî 
bajarê Bexdayê, ya ku wan berê tenê ji 
cîrokan nas dikir û ev çend roj bûn ew bi 
çavê serê xwe dîtibûn, êdî ji ber çavên wan 
winda dibû. Muller Kerkukê wek deriyê 
Kurdistanê dihesibîne, ew piştre berê xwe 
didin Silêmaniyê, ya ku ew wek bajarê 
sereke ê Kurdistanê bi navdike. Dema ew 
dibînin ku kurd erebî qise nakin, ew bi lez 
dest bi fêrbûna kurdî dikin. Piştî ku ew 
demekê li wir dimînin, rastî kurdekî tên 


yê ku wan xedixwîne gundê xwe yê li nav 
çiyayên Zagrosê. Bi vî awayî ew bisêkletên 
xwe li wir dihêlin, cil û bergên kurdî li 
xwe dikin û bi sîwarî berê xwe didin nava 
çiyan. Piştî rewitîya ku rojekê dajo, ew 
digihêjin gundê Elî Begê. Çend roj şunde 
dizên Elî Begê wan dişêlînin û ew ji ber 
tirsa ku bên kuştinê şev bi dizîka li du 
hespan sîwar dibin û derevin. Piştî reveke 
dirêj a bi sîwarî ew li geliyekî de xwe digi- 
hînin ber şikeftekê. Sibetirê jineke kurd a 
pîr hespên wan dibîne û tê şikeftê, wan li 
wir tî û birçî di xwew de dibîne û nan û av 
dide wan. Jinik gelekî alîkariya wan dike, 
piştre ew ji wir bi ser Silêmaniyê re dîsa 
vedigerin Bexdayê. 

Dema ew li Bedayê li ber qesrekê dis- 
ekinin û hijmekarî li kûlîlkên di baxçeya 
wê temeşe dikin, peyayek ji wan re dibêje 
ku ev qesra Şêx Mehmûd Bezencî ye, ew 
qiralê kurdan e û li wir di sirgûniyê de 
dimîne. Mûller û Sepp dikevin hundirê 
qesrê û ji xulam re dibêjin ku ew dixwazin 
Şêx Mehmûd bibînin ji ber ku Mûller dix- 
waze li ser wî û kurdan pirtûkekê binivîse. 
Dûre ew nasiya xwe didin Şêx Mehmûd yê 
ku ji wan re dûr û dirêj qala serpêhatiyên 
xwe û tekoşîna kurdan dike. Xaleke balkêş 
ya axafitina wî ew e ku xeyala wî rizgarbû- 
na hemû perçeyên Kurdistanê ye û pêre ya 
perçeya li Kafkasya bakûr jî: "Wê demê em 


çar û nîv milyon kurdê dîsa weke heyamên 
kevnare bibin xwediyê Kurdistana azad", 
dibêje Şêx Mehmûd. Ji ber ku Mûller û 
Sepp dixwazin cardin vegerin Kurdistanê, 
Şêx Mehmûd nameyekê dide wan ku ew 
wê li Silêmaniyê bidin kûrê wî Şêx Latif. 

Şêx Mehmûd her wisa wêneyeke xwe 
diyarî wan dike û bi destê xwe li ser wê bi 
kurdî dinivîse: "Ez vê wêneyê bo bîranînê 
diyarî dostê xwe Mûller dikim yê ku hatiye 
li ser min û gelê min lêkolînan bike, Şêx 
Mehmûd". Wek diyar e ev wêneneya Şêx 
Mehmûd ji nav hemû wêneyan ê zêdetir 
belavbûyî ye. 

Mûller û Sepp dîsa berê xwe didin 
Kerkûkê û li wir dibin mêvanê mirovekî 
Şêx Mehmûd yê bi navê Emerê Hacî Usiv. 
Ew li wir kincên kurdî li xwe dikin û diçin 
Silêmaniyê li mala Şêx Latif ê ku bi gotina 
Mûller wê demê bîst salî bûye û Kurdis- 
tanê ji wê avahiyê birêve dibe. 

Şêx Latif, Mûller û Sepp bi hogiriya 
mirovên xwe dişîne nava çiyan, kîjan 
êdî bo nêzikî salekê dibe cîwarê jiyana 
herduyan ya nû. Wêneya Kurdistanê ya 
di serê Mûller de ev çiya û geliyên kûr in, 
welatekî azad ku hin neketine bin bandora 
bajarwaniyê. Ewbi koçeran re digerin, di 
gundan de dijîn, di xwedîkirina pez û bi- 
zinan de alîkar dibin û li aşê di geliyan de 
temeşeyê arhêrandinê dikin. Pêrejî ew her 
roj bi zîrekî hînbûna axaftina kurdî pêşde 
dibin. Mûller bê westan di warê hemû 
beşên kar û barê mirovan, jiyana li gund û 
zozanan, taybetiyên civaka kurd, têkiliyên 
jin û mêrê, perwerdeya zarokan di nav 
malabatê de, şîn û şênahî^ şer û aşitî hwd. 
lêkolînan dike û wan rojana dinivîse. 

Ji ber zêdebûna gerok û zanyarên 
Ewrûpayî di sedsala 19'an de li Kurdistanê 
ji bilî gotarên govar û rojnameyan hema 
çiqas kêm di her salê de pirtûkek derbarê 
kurd û Kurdistanê de dihat çapkirin. Lê 
bêlê ev pêvajo ji ber şerê cîhanê ê pêşîn 
û qedexeya li ser rêwitiya biyaniyan li 
Tirkiyê di nîvê yekem a sedsala 20'an de 
rawestiya bû, êdî gotar û pirtrûkên li ser 
kurdan gelek kêm bûbûn. 

Mûller yek ji wan îstisna bû, ku wî bi 
wêrekî tev hevalê xwe ev rêwitî pêkanî 
bû û piştî vegera xwe pirtûkek bi navê 
'Rêwîngiya li Kurdistana veşartî" weşandi 
bû. Mûller pirtûka xwe bi van peyvan bi 
dawî tîne: "Ji bo me tê de şik tune ku emê 
cardin warin, belkî piştî demek kurt, ligel 
hemû dijwariyan emê dîsa bên û xwe ber- 
din kûraniya vî welatê ku nehtiye lêkolîn, 
Kurdistan a ku emê gelek bêriya wê bikin." 

Ev yek di paşerojê de diqewime, bayê 
felekê wî carek din ji balafirekî peyayî 
nava kûraniya çiyayên Kurdistanê dike. 

Lê belê emê di berdewamiya vê nîvîsê de 
bibînin ku ev meraq û wêrekiya Mûller, 
tecrubêyên wî yên li Kurdistanê wê çewa 
di dema şerê cîhanê duyemîn de serê wî 
bikin kîjan qal û belayan û ew ê çewa bibe 
yek ji hûmanîstên herî navdar li dinyayê. 

(Wê bidome) 

Dekoratorê dîrokê Ziilfikar Halifeoglu: 

Divê UNESCO bircên Amedê tevlî lîste ya xwe bike 


berpir 

kuber 

qebûll 




M îmar û dekoratorê berhemên 
dîrokî Zûlfikar Halifeoglû ku bi 
xebatên ji nû ve durustkirina 
avahî û bermahiyên dîrokî yên serkeftî yên 
wek Koşka Cemîl Paşa, Dêra Ermen a Surp 
Giragos, Mizgefta Mezin, Pira Malabadê 
û Pira Dehderî balê kêşa ser xwe da zanîn 
ku di karê ji nû ve durustkirina berhemên 
dîrokî de xala herî grîng ew e ku mirov bi 
berpirsyarî nêzîkî karê xwe bibe û hewl bide 
rheman biparêze. 

Kurdistan û herêma Mezopotamya 
avenda şaristaniyê ya herî kevn tê 
qebûlkirin, ji ber vê taybetiya xwe, ji her 
deverên wê berhemên dîrokî yên demên 
dûr û nêzîk dizên. Gellek ji van berhemên 
li Kurdistanê û Mezopotamyayê ji ber 
ferasetên çewş ên hilweşîner têk çûne yan 
jî li ber têkçûnê ne. Ji van berheman ên ku 
ziyan dîtine û bi mebesta durustkirinê têne 
tadîlatkirin jî ji ber ku bi destên hoste û ji 
alî pisporan ve nayêne tadîlatkirin, reseniya 
wan tê wundakirin û ziyana bi ser ziyanê li 
wan dikin. 

Di vê mijarê de em bi Mîmar Zulfikar 
Halifeoglu ku yek ji baştirîn dekoratorên 
Amedê ye û ji ber durustkirina berhemên 
dîrokî yên Amedê li Ewropa xelat wer- 
girtiye re hatin cem hev û me di derbarê 
tadîlat û ji nû ve arastekirina xizmetê ya 
berhemên wek Koşka Cemîl Paşa, Dêra 
Ermen a Surp Giragos, Mizgefta Ûlûyê ya 
ku ji Dêra Martobayê weke mizgeft hatiye 
veguhestin, Pira Malabadê û Pira Deh Çavî 
de jê pirsî: Gelo evberpirsyarî ne zor bû, tu 
netirsiyayî? Halîfeoglu bersiv da û got: “Na, 
ez netirsiyam, lewre di vî karî de du tiştên 
sereke hene. Yek; Divê mirov hay ji grîngî 
û berpirsyariya karê xwe hebe. Du; Divê 
mirov bi feraset û bizaveke parastinê nêzîkê 
van berheman bibe. Bermahiyên dîrokî 
ku di heman demê de hîmên çandê ne jî. 

Ji ber vê yekê divê mirov bi giramî nêzîkî 
wan bibe, bi rêbazên ewle restorasyona 
wan pêk bîne û bi pisporên zanist ên beşên 
din re hevkariyê bike. Dema ku mirov van 
pêwîstiyan bi cih bîne û bi vê şêweyê dest bi 
karê tadîlatê bike, ev yek karê dekoratoran 
jî hêsantir dike. Lê belê divê ez ve yekê jî 
bêjim: Dema ku mirov karê xwe bi kêf û coş 
bike, kar hem baştir dibe hem jî baweriya 
mirov bi mirov tê ku di siberojê de karên 
mezintir û frawantir jî bike.” 



‘Mezopotamya malbenda berhemên 
hemû serdeman e’ 

Halifeoglu, li ser tadîlata baş û ya ne baş 
jî diyar kir ku tadîlata baş ew e ku dekora- 
tor, bi kiryarên rasteqîn ku taybetiyên 
hunerî û motîfî yên berhemê û modêlên 
serdema wê li ber çavan digire, hemû 
daneyên serdema berhemê çavdêrî û 
moxil dike û bi ser van himên zanistî dest 
bi dekorekirina wê berhemê dike û li gor 
plansaziya xwe ew bi 
encam dike. Halifeoglu 
wiha dom kir: “Dema 
ku berhemek dîrokî 
li ser van hêmanan 
bê restorekirin, hem 
pisporên teknîkî, hem 
dîrokzanên hunerê û 
hem jî welatiyek asan 
dikare bi hêsanîji 
qelîte û hostahiya do- 
karasyona wê berhemê 
têbigihîje. Ji hêla din 
ve restorasyona xerab 
taybetiyên resen ên berhemê têk dibe û 
ev bi temaşekirineke ne hoste jî tê dîtin.” 
Halifeoglu balê kêşa ser dewlemendiya ber- 
hemên dîrokî yên li Mezopotamyayê û da 
zanîn ku ji dema Neolîtîkê heta Selçûkiyan, 
Osmaniyan û heta destpêka komara Tirkiy- 
eyê gellek avahiyên dîrokî li Mezopotamy- 
ayê hene, anî ziman ku ji serdemên kevn 
gellek mîrate hê jî di bin axê de veşartî ne 
û got: “Mezopotamya malbenda 
berhemên hemû serdemên dîrokê 
ye. Ji ber vê taybetiya xwe pêwîstî 
bi wê yekê heye ku hemû 
mîrateyên dîrokî 


yên bin axê bêne vedan û derxistin û bi 
restorekirinên baş bêne parastin.” 

6 Divê grîngiya taybetî û motîfên 
demê’ 

Di mijara rexnegirtina restorasyonên 
hin berhemên dîrokî yên Amedê yên wek 
restorasyona Bircên Amedê, restorasyona 
kevn a Pira Malabadê û hin restorasyoanên 
berhemêen din de jî Zulfîkar Halifeoglu da 
zanîn ku çand, huner û 
teknîkên pêşnûmayên 
berhemên dîrokî bi xwe 
re taybetiyên şaristaniya 
demaxwejî rave 
dikin û li ser resto- 
rasyona wan berheman 
axaftina xwe wiha 
domand: “Divê xebatên 
restorasyona berheman 
li gor taybetiyên ber- 
hemê û motîfên dema wê 
bêne kirin. Lewre çand, 
hunerkarî û teknîkên 
pêşnûmaya berheman, di heman demê de 
taybetiyên şaristaniya wê demê ji şanî me 
dide. Ji ber vê yekê pêwîstî bi zanyariya 
huner û motîfên serdeman heye. Wek 
nimûne; Di restorekirina revakek ji dema 
Selçûkiyan de nabe ku mirov nîv-daîreyeke 
yek navendî çê bike. Ev berovajiyê avahiya 
bitûnî û nasnameya wê berhemê ye. Her 
wiha di restorekirina rûberekî mermerî de 
dema mirov kevirekî cuda bikar bîne, ew 
kevir gazî dike û dibêje ‘Cihê min ne ev der 
e’ Mirov dikare gellek nimûneyan rêz bike. 
Ji ber vê yekê divê xebatên restorekirinê 
motîf û taybetiyên resen ên 


Zulfikar Halifeoglu 


piştguh nekin” 

6 Divê UNESCO bircên Amedê têxe 
lîsta xwe’ 

Di derbarê xebatên têxistina 
lîsta UNESCO’yê ya Bircên Amedê de jî 
Halifeoglu, teqez kir ku divê bircên Amedê 
bikeve lîsta mîrateyên dîrokî yên dinyayê 
ya UNESCO’yê û dom kir: “Divê bikeve 
lîstê. Bircên Amedê wek mîrateyeke ku li 
gor pîvanên navneteweyî yên bêhempayiyê 
divê ji alî UNESCO’yê ve bê parastin. Di 
sala 2011’an de bi vê mebestê Lijneya Rêve- 
beriya Qadî hate sazkirin û ev lijne gellek 
karûbarên pêwîst bi cih tîne. Lê belê, li ser 
bircên Amedê ez dikarim vê yekê bêjim ku 
restorasyoneke baş û durust nayê kirin. Ne 
tenê bircên Amedê, gellek avahiyên dîrokî 
di pêvajoya restorasyonan de ziyanên 
mezin dibînin. Ger ez nimûne bêjim; Pira 
Malabadê. Pira Malabadê berhemeke pir 
grîng a vê erdnîgariyê ye ku heta îro li ser 
piyan maye. Di destpêka damezirandina 
komarê de restorasyoneke xavî tê kirin. 

Wê demê, ji ber ku tekane rêgeha herêmê 
bi ser vê pirê ve diçe, ji restorasyonê bêtir 
mudaxeleyeke pihêtkirinê tê kirin. Di salên 
8o’yan de careke dinê tê restorekirin, lê 
belê di vê restorekirinê de ziyaneke mezin 
didine pireyê. Kevirên wê yên kilsî, bi 
xerceke betonî ku bi bûjenên kîmyewî 
hatiye têkilkirin hatiye dûtin. Ne. Di vê 
dûtinê de her wiha rûberê wê hatine şekirin 
û xerabkirin. Di restorasyona ku sala çûyî 
me pêk anî de me, me ew ji wê betonê paqij 
kir, kembera wê û cihên wê yên avê hatin 
çêkirin û pihêtkirin.” 

'Ji bo xebatên baştir em xwe rexne dikin’ 

Di dawiya axaftina xwe de Halifeoglu 
gotinê anî ser restorasyona Koşka Cemîl 
Paşa ya ku veguherî mûze ya Bajêr û da 
zanîn ku wan di restorasyona vê koşkê de 
dest nedaye taybetiyên wê yên xas lê belê 
li gel parastina kavilê hêla bakûrê koşkê, 
wan bi kereseyên nûjen qada koşkê frehtir 
kirî ye. Halifeoglu got: “Ji bilî vê me ji bo 
germkirin û hênikkirina koşkê jî cihekî 
çêkir. Restorasyoneke baş bû û hem di vî 
karê me de û hem jî di karên me yên din 
de jî me bertekên erênî û geşbîn wergirt. 

Lê belê ji bo karên me baştir bibe em xwe 
rexne dikin. Ji niha pêve jî em ê hewl bidin 
ku karên xwe baştir bikin.” 

Balakian: 


Amed heca çîrokên dapîra min e 


Kalê Badî 

H elbestkarê ermen ê Amerîkî Peter 
Balakian vegeriya axa dapîra xwe 
û desteyek ji helbestên mirin û 
sirgûn û hesretê ji Amediyan re pêşkêş kir. 
Balakiyan ê ku bi vexwendina Navenda 
Hunera Amedê û Weşanên Lîs’ê, li gel 
hemû malbata xwe hate Amedê, li Gabo Ke- 
feyê bi çalakiyeke helbestî derkete pêşberî 
hezkiriyên helbestê. Di vê çalakiya ku li gel 
helbestkar Kawa Nemir gellek helbestkarên 
Amedê jî beşdar bûn de me jî derfet dît ku 
hevpeyvînekê pê re bikin. 

Ji New Jersey’ê helbesta çêroka 
Nafîna hate Amedê 

Helbestkarê ermen ê emerîkî Peter 
Balakian, yek ji neferên nifşa sêyem ê 
piştî komkujiya ermenan a sala 1915’an e. 
Beriya komkujiyê dapîra wî Nafina, yek 
ji dewlemendên Amedê yên sereke ye û li 
Amedê kargehên wê yên cil û bergên çermî 
bax û bexçeyên wê hene. Piştî fermana 
ermenan, gellek caran ji mirinê rizgar dibe 
û debasê Qamişloya binxetê dibe, ji wir diçe 
Helebê û di dawiya rêwîtiya xwe ya kambax 
de xwe digihîne Amerîkayê û li Parêzgeha 
New Jersey’ê nişt dibe. Nafina’ya ku ji axa 
xwe ya qedîm û ji mekanên jiyana xwe tê 
qewirandin, zarokên xwe bi çêrok, stran 
û lorîkan û bi hesreteke mirovperestker 
xwedî dike û Amedê di dilê wan de dike 
heceke pîroz. Peter Balakiyan, ji bo pîroziya 
Amedê ya ku dapira wî Nafîna di dilê zarok 
û neviyên xwe de bi hezar êş û azaran re 
daçikandiye wiha got: “Dapîra min, di 
derbarê tofana ku bi serê ermenan û bi 
serê wê de hatibû ji me re tiştekî nedigot. 

Di zaroktiya min de ji min re xewnên xwe 
û çîrokan vedigot. Lê belê min nezanîbû 
kîjan rast û kîjan ne rast e. Ev ne zelalî di 
dilê min de bû kul û vê kulê, Amedê di dilê 
min de kir axeke pîroz. Amed êdî bûbû heca 
çêrokên dapîra min Nafîna. Ez dikarim 
bêjim ku sedemê ku ez kirim helbeskar jî ev 
hesreta Amedê bû” 

“Çêrokên Nafîna erdnîgariyeke 
wêjeyî diyarî min kirin” 

Piştî ku mezin dibe û dibe 20 salî, ji 
xwe dipirse: ‘Di 1915’an de li Tirkiyeyê û 
li Amedê çi hate serê ermenan? Mîrate û 
kelûporên ermenan ên li vê erdnîgariyê 
niha di çi rewşê de ne?’ Ev pirs, wî arasteyî 
lêkolînan dikin û di encama van lêkolînan 
de hîn dibe ku Amed, bajarekî qedîm û 
grîng ê rojhilata navîn e. Xwedî çandeke 



dewlemend a pirreng e. Evyekbandoreke 
mezin li ser Balakian dike û piştî salan, 
biryar didin ku bi malbatî bêne Ameda ku 
di dilê wan de bûye hec. Balakian dibêje: 
“Çêrok û xewnên nepenî yên dapîra min 
Nafîna û lêkolînên min ji min re erdnîgari- 
yeke wêjeyî ango Amedê diyarî kirin” 

‘Helbest ne gotar e’ 

Li gel helbestkarên navdar ên cîhanî yên 
wek; Walt Whitman, Emily Dickinson û 
Pablo Neruda, helbestkarên ermen û bi tay- 
betîjî helbest- 
karê sedsala 
10. ê Amerîkî 
Gregory Nareg 
tîneke mezin 
li Balakian 
kirine. Balakian 
helbestvaniya 
xwe wiha rave 
dike: “Li gor min 
helbest, qonaxên 
hişmendiya 
deman in. 

Helbest ne gotar 

e û helbest divê li dewlemendiya ziman, 
teşe û tevlîheviya serpêhatiyan bigoncive. 
Pêwendiya wê bi babetên polîtîk re jî heye, 
lê belê divê ev xal helbestkar di warê xwe de 
kûrtir, berhemên wî dewlemendtir bike û 
di warê bîreweriyê de wî bi bandortir bike. 
Her helbestkarekî xwedî qulpekî ku li serê 
hûr dibe û ew qulp dibe deryaya berhem- 
dariya wî. Qulpa min a ku ji helbestên min 
re bûye deryaya wateyan jî bajarê dapîra 
min Nafîna ye. Bajarê Amedê ye” 

Ji ber ku Peter Balakian di gotareke 
xwe de gotibû; “Ez bi helbestkariya xwe 
deyndarê dapîra xwe Nafînayê me” me 



pirsî: “Gelo sedemê hatina we ya Amedê 
deyndana dapîra we ye?” Balakiyan vê 
bersivê da, “Sedemê hatina me ya Amedê 
û Tirkiyeyê, têrkirina birçîbûna hesreta ku 
dapîra me di dilê me de der kiribû ye. Li ser 
dayndana dapîra me ez dikarim bêjim ku 
tenê xwendevanên helbestên min ên ku fey- 
za xwe ji xewn, çêrok û serpêhatiyên dapîra 
min wergirtine dikarin wî deynî bidin” 

Piştî me hanî ziman ku çêja helbestên 
wî, ji ya helbestên vê erdnîgariyê ne pir ne 
cuda ye û dema em helbestên wî guhdarî 
dikin, em xwe 
dibînin, Balakian 
bi kelecanî got: 
“Bêguman ez 
li Amerîkayê li 
New Jersey’yê 
hatime dinyayê, 
li wir mezin 
bûme, lê belê 
malbenda gerdû- 
na helbestên 
min Amed û ev 
erdnîgarî ye. Ez 
ji vê dere dûr 
bûm û yekem car e ku tême vê derê. Lê 
belê aşopiya bîrdanka min bi ser çêrok û 
xewnên dapîra min Nafîna’yê ve li vê derê 
bû” Balakian’ê ku li gel li Amerîkayê jiya ye, 
di heman demê de hosteyê zimanê dapîra 
xwe ango ermenkî ye jî û gellek helbestên 
xweş û navdar ên helbestkarên ermen 
wergerandiye îngilîzî. 

Bi malbatî hatine Amedê 

Peter Balakian, tevî dayika xwe Araks 
Balakian’a 87 salî û hemû malbata xwe, 
piştî salan biryar dane ku serdana Amed’a 
ku dapîra wan Nafîna di dilê wan de ew 


kirî ye wek hec bikin. Beriya ku bêne 
Amedê li Stenbol, Qers û Wanê serdana 
mekanên kevnar ên ermenan dikin û paşê 
gere, têne Amedê. Li Qersê ji Dêra Anî û li 
Wanê jî Dêra Axtirmanê pir bala wan kêşa 
ye. Kozmopolîtî û çanda vê erdnîgariyê jî 
bandoreke mezin li wan kirî ye. Bi taybetî 
xwarinên herêmê ew matmayî hiştine. 

Di kêliya dîdariya Peter Balakian a bi 
helbestkarên Amedê re dayika wî Araks 
Balakian jî beşdar bû. Araks Balakian jî 
kêfxweşiya xwe ya baldariya hezkiriyên 
helbestê yên Amedî û hatina xwe ya axa 
dayika xwe anî ziman û da zanîn ku dayika 
wê Nafîna, li gel du zarokên xwe tênekoşiya 
û wê rêwîtiyeke dijwar nekiribûya, wê ne 
ew A ne jî lawê wê Peter tunebûna. 

Kawa Nemir helbestên Balakian 
xwend 

Di çalakiya helbestî ya ku bi hevkariya 
Navenda Hunerê ya Amedê û Weşanxaneya 
Lîsê pêk hat de Helbestkar Peter Balakian 
derket pêşberî hezkiriyên xwe, helbesên 
xwe xwend û çêroka dapîra xwe bi guhda- 
ran re parvekir. Di vê çalakiya ku baldari- 
yeke mezin jê re hate nîşandan de Helbest- 
kar û wergêr Kawa Nemir jî helbestên 
Balakian bi kurdî û tirkî xwend. Di çalakiyê 
de li gel Serokê Lijneya Rêveber a Anadolu 
Kultur’ê Osman Kavala, Helbestkar Vecdî 
Erbay û Hîcrî îzgoren, Nivîskar Lal Laleş 
û gellek kesên ku bi helbest û wêjeye bilîn 
dibinjî amade bûn. 

Peter Balakian 

Helbestkar Peter Balakian, di sala 
1951’an de li New Jersey tê dinyayê. Her 
çiqas ji çîrok û xewnên dapîra xwe hin 
agahiyên nîvpenî guhdarî kiribe jî, piştî ku 
pirtûka bîranînên Morgenthau’yê balyozê 
Amerîkayê yê kevn ê li Tirkîyeyê ya bi navê 
‘Çîroka Balyoz Morgenthau’ dixwîne, di 
derbarê komkujiya ermenan de agahdar 
dibe. Balakian’ê ku gellek pirtûk nivîsî ye, 
taybet bi pirtûka xwe ya ‘Segê Reş ê Qederê’ 
(1997) ya ku piştî dest bi lêkolîna jiyan û 
serpêhatiya dapîra xwe dike derdikebe 
holê bi navûdeng dibe. Her wiha pirtûka wî 
ya‘Dara Gelawêje’ ya ku ji helbestên wî yên 
bijarte yên navbera salên 1974 û 2000’an 
de nivîsî ye pêk tê jî yek ji pirtûkên wî yên 
helbestî ku pir tê hezkirin e.Balakianê ku 
niha li Zanîngeha Colgate’ê Profesorî dike, 
bi pirtûka xwe ya ‘Dîplomasî, xweşbînî û 
dadweriya civakî’ Xelata Clifford Spend- 
love(20i2). Li gel vê xelatê Balakian gellek 
xelatên din jî werdigire. 


Di zaroktiya min de ji min re xewnên xwe û çîrokan vedigot. Lê belê min nezanîbû kîjan 
rast û kîjan ne rast e. Ev ne zelalî di dilê min de bû kul û vê kulê, Amedê di dilê min de kir 

Dr. Yilmaz Özdil: 




Sînema ya kurdî fenomen e 


ki: 

pc 


Evîndar Tekîn 

D r. Yilmaz Özdil akademîsyenê 
Zanîngeha Artûkluyê ku li ser 
sînemayê master û doktoraya xwe 
li Parisê li Zanîngeha Sorbonê kiriye û di 
warê sînemayê de cih girtiye da zanîn ku 
hin nîqaşên ku li ser sînemeya kurdî têne 
kirin li ser bingehên ne rast didomin û anî 
ziman ku divê li qada sînemaya kurdî sazî 
û dezgeyên ku bi pîvanên zanisti kar bikin 
bêne vekirin da ku rê li ber hin tiştên çewt 
bê girtin. Her wekî din Özdil bi lêv kir ku 
derhênerên kurd jî bêhtir fîlmên xwe li gor 
pîvan û çavdêriya mihrîcanan dikşînin û 
ew jî dibe sedema hin xetereyan. Li hêla 
din di warê sansûrê de jî Özdil diyarkir ku 
kî dibe sedem bila bibe lê divê herkes li 
hemberî sansûrê bisekine ji ber ku sînema 
azadiya fikirîn û vegotinê ye. 

Özdil got ku pênaseya sînemaya kurdî 
dişibe pênaseya nasnameya kurdî û dom 
kir: “Her çiqas em nikaribin behsa sîne- 
mayeke netewî bikin jî, sînemaya kurdî 
fenomenek e û diyardeyên nasnameya 
kurdî di xwe de dihewîne.” Özdil diyar 
ir ku sînemaya kurdî yêkser bi rastiyên 
polîtîk ên kurdan ve girêdayî ye û pê de 
çû; “Bi min, 4 pêkhateyên karekterîstîk ên 
sînemaya kurdî hene: a) Piraniya fîlmên 
kurdî, behsa dîroka polîtîk ya kurdan 
diken û mijarên wan bi awayekî eşkere 
girêdayî bîreke kolektîf ya Kurdistanî ne, 
b) Zimanê filmên kurdî yan bi temamî 
(sedan sed), yan jî bi piranî (sedan ji 50yê 
zêdetir) bi kurdî ye; c) Di piraniya fîlmên 
kurdî de, lehengên sereke Kurd in û me- 
kanên sînematografîk li gorî wan lehengên 
kurd hatine awakirin; d) Ji ber nebûna 
bazarekî sinemayî ya Kurdistanî, di pênas- 
ekirina sinemaya kurdî de, nasnameya 
derhêner, ji nasnameya çêker girîngtir tê 
hesibandin.” 

“Yekem fîlmê kurdî, Klamek ji bo 
Beko ye“ 

Li ser nîqaşa yekem fîlma kurdî ku 
wek “Zerê” tê zanîn û serpêhatiya sîne- 
maya kurdî, Özdil wisa axivî: “Weke hin 
dîroknûsên nijadperest, ew kesên ku 
dixwazin dîroka sînemaya kurdî binivîsin, 
beyî lêkolînan fîlmên ku ne kurdî, wek 
Zerê û Grass ku du fîlmên biyanî ne dixin 
bin banê sînemaya kurdî. Zerê, fîlmê kurdî 
nîne, yekem filma fîktîf e ku tê de behsa 
kurdan tê kirin. Yekem fîlmê dokumentarî 
jî ku behsa kurdan dike, fîlma “Di Bin 
Destê Kurdan de Qirkirina Ermeniyan” 
e ku beriya Zere’yê hatiye kêşan. Ji bilî 
van fîlman 4-5 fîlmên ermenî û emerîkî jî 
hene ku berî salên 1950’î hatine kêşandin 
û behsa kurdan dikin. Piştî van fîlman 
divê meriv behsa Yilmaz Giiney bike ku 
her çiqas fîlmên xwe bi kurdî çênekiribe 
jî sînemaya kurdî jê derçûye. Em dikarin 
bibêjin bavê sînemaya kurdî, Yilmaz 
Giiney bixwe ye. Di wê serdema ku mirov 


nikaribû behsa fîlmekî kurdî bike de wî 
dixwest ku fîlmên polîtîk çêbike. Her 
çiqas di hinek fîlmên wî de nêrîneke 
tirkwarî û oryantalîst hebe jî, di fîlmên 
wî ên wekî “Seyîtxan”, “Hêvî”, “Kerî” û 
“Rê” de nîşaneyên kurdewar cih girtine. 
Tariq Aqreyî, behsa fîlmekî ku di sala 
1975’an de li Başûrê Kurdistanê, ji 
hêla Pêşmergeyan ve di qada 
şerî de hatiye kêşan kir, heke 
hebûna vî fîlmî bê piştrastkirin 
ev fîlm dê bibe yekem fîlmê 
kurdî. 

“Derhênerên kurd fil- 
man ji bo festîvalan 
dikişînin” 

Özdil diyar kir ku 
her çiqas nîşandana 
fîlmên 
kurdî di 
festîvalên 
cûrecûr de 
tiştekî baş 
be jî, li 
aliyekî dîn 
xerabiyekê 
jî bi xwe 
re tîne û 
dewam kir, 

“Otoryanta- 

lîzm, xwedîtina bi çavên rojavayiyan e. 
Xasma derhênerên ku li dîasporayê dijîn, 
fîlmên xwe ne ji bo kurdan ji bo festîvalan 
û li gorî dilê ewropayiyan çêdikin. Bi vî 
awayî, ji hikumeta Kurdistana Başûr, ji 
fonên biyanî, bi hêsanî fînasmanan peyda 
dikin. Her wiha bi vî awayî bînerên wan li 
Ewropayê çêdibin û hêsantir dikevin nav 
festîvalan. Ji ber van sedeman, mijarên 
xwe bi piranî li gorî şêwirandina ewropay- 
iyan çêdikin. Qisûr û kêmasiyên kurdan 
nîşanî ewropaiyan didin, bi mebesta 
pêşveçûna gelê xwe wan kêmasiyan ji bo 


nirxandinê jî nîşanî kurdan nadin. Fîlmên 
ku li Kurdistana Başûr ji aliyê derhênerên 
xwecih wekî Şewket Emîn Korkî, Husên 
Hesen tên çêkirin de jidiliyekheye. Ew 
jidilî ew e ku li Kurdistanê dijîn û li wir 
fîlmên xwe çêdiken. Yanî civakê nas 
dikin û qazincên xwe bo miletê 
xwe dikin.” 


“Divê endustriyek ji sîne- 
maya kurdî re çêbibe” 

Özdil, yek ji mezintirîn 
kêmasiya sînemaya kurdî 
jî eşkere kir got ku ev 
kêmasî, nebûna endustri- 
yekê ye û wisa dom kir: Bi 
giştî em nikarin behsa sîne- 
mayeke tîcarî a kurdî bikin. 
Di dabeşkirina fînansmana 


unal 


man li 

A Kurdista- 
na Başûr 
de pîvana 
sereke, 
navdarbûna 
derhêner e. 

Ew kesên ku 
Kurdistanê wekî 
bazara sinemaya 
xwe nabînin, bi hêsanî li Başûrê 

Kurdistanê fînansmanan peyda dikin. Ev 
yek dibe sedem ku bînerên kurd û pê re 
jî bazarek ji sînemaya kurdî re ava nabe. 
Derhênerên kurd ên navdar, ji vê yekê 
berpirsiyar in lewre fîlmên xwe bi alikariya 
kurdan çêdikin lê nabin pêşenga çêkirina 
endustriyê, galayên xwe li derveyi welêt 
çêdikin, lê gelek caran Kurdistan naye bîra 
wan.” Her wiha Özdil got ku divê wekhevi- 
yek di dabeşkirina fînansmana sînemaya 
kurdî de hebe, lewre pargirtin ji fînansman 
û derfetên sinemayî li her parçeyê Kurdis- 
tanê, heqê her kurdekî ye. 

Özdil li ser naveroka sînemaya kurdî wiha 


got: “Divê derhênerên kurd, bi çavekî 
kurdewar li kurdan binêrin, hurmeta 
wan bigirin û sosyolojî û psikolojiya wan 
bizanin. Ew kurdên mijarên fîlmên xwe, 
tenê li gorî xwestin û dîtinên biyaniyan hil- 
bijêrin, neheqiyeke mezin li kurdan dikin. 
Mixabin, heta îro piraniya fîlmên kurdî, 
li ser vê ramana modernîst û oryantalîst 
hatiye avakirin. Bo mînak, ji ber dubareki- 
rina çend mijarên trajîk (wekî jinkuştin û 
meseleya namusê) di sinemaya kurdî de, 
nasnameya kurdî yanî “kurdayetî”, hem li 
Kurdistanê, hem jî li derve wekî formeke 
paşdemayînê tê dîtin. Ev diskurs, ji salên 
1950’yê heta 1990’î di hemû fîlmên tirkî 
yên behsa kurdan dikirin de jî heye. Gelo, 
heke ferqên îdeolojîk di navbera fîlmên 
derhênerekî kemalîst ê tirk û derhênerekî 
kurd de nebin, em dê çava bikarin sinema- 
ya kurdî geş bikin û bigehînin asta zimanê 
hunerî yê dengbêjan? Aniha di sînemaya 
kurdî de dîtineke yekpare heye. Di sînema- 
ya kurdî de hin nuansên nasnameya kurdî 
hene, lewre li gorî paşxaneya derhêneran 
teşe digire, lê bi kurtasî piraniya mijarên 
fîlmên kurdî polîtîk in. Hesteke netewî tê 
de heye.” 

“Divê sazî û dezgehên sînemaya 
kurdî zêde bibin” 

Özdil diyar kir ku sazî û dezgehên sîne- 
maya kurdî têrî nakin û hîn sendîqayeke 
wê tuneye. Özdil wiha dirêjî da axavtina 
xwe; “Niha li ser sazkirina sendiqaya 
sînemayê li Başûr guftûgoyek heye, ev pir 
erênî ye. Divê heman tişt li Kurdistana 
Bakur jî çêbibe û di nav wan de têkilî 
hebe. Her wiha divê komîsyonek ji zana û 
karmendên sînemayê pêkhatî hebe û adil 
bibe. Heke 5 qirûş bên dayîn bo sînemayê, 
divê her sal 2.5 bo heman kesî neçe.Yekem 
rêzika fînansmanên fîlmên kurdî divê ev 
be ku fîlm li Kurdistanê bê dîtin. Li bakur 
jî ji ber sedemên aborî çêkirina fîlman 
dibe ku hinek zehmet bibe, lê Bakûrî, 
dikarin bi rêya şaredarî û saziyên sivîl, bi 
milyonan bînerên sînemaya kurdî derxin 
pêş. Şaredariya Amedê bi rastî karekî pir 
watedar daye, lê Amed têrî nake, dive li 
her derê wisa bibe.” Her wiha Özdil diyar 
kir ku pêdivîya zagoneke nivîskî heye bo 
zelalbûna pîvanên fînansmanê. 

“Sînema, azadiya fikirîn û vegotinê 
ye” 

Di derbarê sansura li ser fîlma ‘Bakur’ 
de jî ku demeke dirêj rojev dagirtibû Özdil 
wiha got: “Kî bike bila bike, divê mirov 
li dijî sansurê raweste. Sînema, azadiya 
fikirîn û vegotinê ye. Ji ber vê jî gava fîlma 
‘Bakur’ hat sansurkirin gelek derhêneran 
fîlmên xwe paşve kişandin, piştgiriyeke 
pir baş dan û ev pêwîst jî bû. Min fîlm dît, 
‘Bakur’ fîlmeke baş bû, bi çavekî baş hatiye 
kêşan.” Her wiha Özdil diyar kir ku çi li 
Bakur çi li Başûr li ser fîlmên kurdî sansu- 
reke sîstematîk tune ye. 

Biilend Turan: 

Huner qada lêpirsîna jiyanê ye 




Muzîka kurdî niha ketiye piyasayê 

Hunermend Bulent Turan, di berde- 
wamiya axaftina xwe de dibêje: °Ez 
dikarim ji bona muzîka kurdî bibêjim ku 
aniha ketiye piyasayê, ango; rêxistinên 
çandî nikarin xwe baş îfade bikin û 
hunermendên ku di piyasê de dixwazin 
hunera xwe bikin, hunerê biafirînin hinek 


Mihemed Emîn Kan 

H enermend Bulend Turan, di salên 
90’an de, di nav gelek zor û zeh- 
metiyan de hewl dide ku wek her 
beşên hunerê hişyariya geşedana mûzîka 
kurdî jî pêk bîne û arşîva mûzîka kurdî ya 
ku bi ser dengbêj û stranbêjên gelêrî, bi 
ser Radyo ya Êrîvanê hatiye tomarkirin 
biparêze û dewlemendtir bike. Turan di 
derbarê destpêka mûzîkjeniya xwe û rewşa 
mûzîka kurdî ya wê hingê wiha dipeyive: 

“Dîroka me ya çand û hunerî tune bû 
û gelek hevalên me jî bi kurdî nizanibûn, 
me dixwest ku em çanda kurdî bigeşînin. 
Armanca NÇM’ê parastina çanda kurdî 
bû. Lê di heman demê de têkoşînek li 
hemberî dewletê hebû û qada hunerê jî 
qada şoreşgeriyê bû. Ji ber vê yekê jî her 
dem li ser 
NÇM’yê zor û 
zextên dewletê 
hebûn. Di 
salên 90’î de 
yên ku stranên 
kurdî bigotana 
berdêlên giran 
didan. An dik- 
etin zindanan 
an lêdan 
dixwarin heke 
ku dê stranên 
kurdî bigotana 
li hember wîjî 
zextên dewletê 
çêdibû, mînak 
di gelek 
dawetan de 
êrîş dikirin û 
hevalên me 
lêdan dixwar. 

Turan anî 
ziman ku, 

heta sala 2000’an wan bi awayekî kollektîf 
xebat dikirine û gelek xebatên wan bi 
kolektîfibûne. Turan wiha dibê, “Wê demê 
bayê komê çêbûbû mînak; Koma Çiya, 
Koma Agirê Jiyan, Koma Amed, Koma 
Gulen Xerzan û hwd. Gelek komên me he- 
bûn, şano, govend hemû xebatên me wek 
koman çêdibûn. Pîştî 2000’an guherîn 
derketin holê, xebatên kollektîf hilweşiyan 
û şexsiyet derketin pêş. Ew dem di nav 
sîstemê de jî hinek hunermendan bêyî 
rêxistinê, ji bo ku hinek rihetî çêbûbû bi 
hunerê mijûl bûn.” 


ji wan ji bo pere çêdikin. Sedema vê jî ev 
e ku hunera kurdan jî êdî ketiye bazara 
Tirkiye’yê û Kurdistanê, evbazar jî ji dibe 
sedemê qirkirina çandî.” Turan herwekî 
din dide zanîn ku qirkirina çandî jî ji 
aliyê aborî ve, ji aliye maddî û manevî ve, 
bandorê li ser her tiştî dike. Huner jî di 
bin vê bandorê de dimîne û li ser hunerê jî 
bandorê dike, ew rewş jî ji bo gelê kurd xe- 
tereke mezin e. Gelê kurd ji aliyê siyasî ve 
ber bi azadbûne ve diçe, gavê xwe mezin 
dike, lê ji aliyê hunerî ve jî kêm dibe. 

Turan wiha dom dike, “Ev jî paradokseke 
mezin e, nakokiyeke mezin e. Ji ber wê jî 
em dikarin bibêjin muzîka kurdî di destê 
hinekan de sedema ku hunera kurdî baş 
nas nakin tê herimandin, ev xetereyeke 
mezin e. Muzîka kurdî her diçe xwe 
diguherîne.” 


wan tune. Heke ku bişibin hev, wê demê 
jî wateya wê namîne. Huner pirsyarkirin e 
, pirs tune di her stranê de, bersiv heye. ji 
bo çêkirina wê muzîkê herkes dikare bike 
ne hewce ye ku tu bibî hunermend.” Turan 
wiha dom dike: ”Gelê kurd di sedsala 21’ê 
de şoreşa siyasetê jiyan dike, evtiştekî 
pir pîroz e. Lê li gor rewşa siyasetê şoreşa 
çandî her ku diçe tune dibe. Dema mirov 
lê dinêre li Başurê Kurdistanê bandora 
arabeska tirkan pê re çêbuye. Li wê derê 
bi destê çand û hunerê destketiyên me 
yên siyasî, statuya me ya ku me li wê derê 
çêkiriye tarûmar dibe. Li Bakure Kurd- 
istanê jî heman tişt heye, di aliye din de 
siyaset her ku diçe pêşiya huner û huner- 
mendan jî vedike lê li gor şoreşa ku em di 
zihniyetê de çêdikin di hunere de çênabe. 
Ev nakokiyek e li vê derê. Yanî huner û 


hunermend divê xwe bide ber rexneyan. 
"Huner pirskirin e“ Di cihanê de cara yekem şoreşa çandiniyê 
Bulent Turan di derbarê li Kurdistanê çêbûye, niha şoreşa Rone- 
hunerê de dibêje, huner; sansê, şoreşa Fransayê, şoreşa Rûsyayê 
zimanê wan tiştan e ku di bandorê li huner u hunermendan kirine. 
xwezayê de tune ne. Divê Lê mixabin li Kurdistanê bandora huner 
tu wan tiştan bînî zimên. û hunermend tune ye. Ji ber vê sedemê jî 
Hunermendî û huner wisa rexnedayîn divêt. Rexnedayîna rewşenbîrî 
dibe, yanî afirandin di ,rexnedayîna hunermendan divê hebe, di 
estetîkê de çawa çêdibe, warê siyasetê de gelek pêşketin heye. Lê 
gelek mînakên wan di huner pir li paş maye, nikare tiştekî bike, 
cîhanê de jî hene, di çanda di çand û hunerê de pir pêşketineke me 

tune ye. Ji bona wî jî em xwe rexne dikin.” 


kurdî de jî dengbêjan wan 
tiştan çêkirine û wate 
dane. Turan dibêje; huner 
bi xwe watedayîn e û dom 
dike: ‘’Eger ku watedayîn 
tune be tenê tiştan nîşan 
bidî wê demê huner 
çênabe. Di hunermendên 
niha de ev tişt tune, 
watedayîn tune, wêjeya 
ku remza xwe bi kar bîne 
kêm e, tarîf dike. Huner 
pirskirin e, bersiva wê jî divê mirov ji gel 
re bihêle. Gelek mirov radibin di hunerê 
de bersivan didin. Taybetiya hunerê heye, 
qada hunerê wek qada siyasî, dîrok û 
felsefeyê nîn e. Taybetiya muzîkê her 
ku diçe ji naveroka xwe derdikeve, 
yanê muzîkên ku aniha tên 


me 


"Heta ku pirsgirêk hebin wê huner 
jî hebe“ 

Bulent Turan di jiyanê de balê dikşinê 
ser rola hunerê û dibêje, “Heta ku pirs- 
girêk hebin wê huner jî hebe, jixwe ku 
pirsgirêk tunebin wê demê jî jiyan tune ye. 
Jiyaneke bê pirsgirêk mirî ye, hunermend 
jî heta ku pirsgirêk hebin nikarin bêjin 
ez xebatan nakim. Ez 25 sal in vî karî 
dikim û xebatên min jî hene, lê tirsên min 
jî hene. Tirsa min ev e ku dema 
ku ez tiştinan bejim divê ez gel 
nexapînim. Ji bo pere nabe û 
divê mirov nirxên vî welatî zû bi 
zû neherimîne, wan nirxên ku 
hatine afirandin nirxên gel 
in û nirxên pîroz in.” 


"Ko- 

royên 


hene“ 

Turan behsa xebatên Navenda Çanda 
Dîcle û Firatê jî dike û wisa dibejê: “Li vê 
derê 60 hevalên me yên ciwan aniha per- 
werde dibînin û koro hene û bi koroyan re 
ez eleqadar dibim. Koroyên me yên zaro- 
kan hene, koroyên jinan jî aniha çêdibe.“ 
Turan albumê ku derxistinê jî wisa tîne 
ziman û dibêje: “Me wek Koma Rewşen 
albûmeke bi navê Çiyayê Bêzar derxist 
di sala 1998’an de, albuma min a bi navê 
Amedê derket, Şahiya Stranan 1,2,3 m e 
derxist. Ev, xebatên me yên kollektîf bûn, 
stranên kurdî yên ku wergerandine kirine 
stranên tirkî, me ew di Şahiya Stranan de 
bi reseniyên xwe, bi kurdî xwendin, aniha 
jî ez li ser albumeke dixebitim. Ez hinek 
xebatan dikim. Eger derfetên min ên aborî 
çêbibin ez ê albûmeke çêbikim.” 



Di 6 saliya xwe de, piştî ku bavê 
wî jê re mandolînekê distîne 
pencereya cîhana mûzîkê lê ved- 
ibe û ew roj îroj e bi mûzîkê bilîn 
dibe. Di sala 91’an de li Edeneyê 
dikeve nav xebatên mûzîkê yên 
NÇM’ê. Li Edeneyê û li Sten- 
bolê di Koma Rewşen û Koma 
Gulên Xerzan de stranbêjiyê 
dike û di 10 salên dawî de jî bi 
albûmên xwe yên solo xebatên 
xwe didomîne û hezkiriyên xwe 
şad dike. Hozan Bulend Turan, 
niha li Amedê li Navenda Çanda 
Dîcle Firatê afirîneriya mûzîka 
xwe didomîne. 








